qundao/data-zh-poetry huggingface dataset:
早朝诗（十四首）
作者：杨子器
朝代：明
体裁：七言绝句

向曙趋朝玉佩和，露华满地湿绯罗。更番奏对银台罢，听得西班唤六科。
早朝诗（十四首）
作者：杨子器
朝代：明

天街云骑拥青騧，明月参差印帽纱。簇仗旌旗相掩映，报班钟鼓未停挝。晨光隐约通三殿，和气氤氲满万家。朝下迥无人语杂，早莺啼出内园花。
早朝诗（十四首）
作者：杨子器
朝代：明

彩云飞拥翠华春，寒耿疏星照紫宸。晓向承天门外望，过桥多少谢恩人。
早朝诗（十四首）
作者：杨子器
朝代：明

彩云飞绕凤凰楼，帘卷屏开见玉旒。西殿钟声朝已落，满天星斗未曾收。
早朝诗（十四首）
作者：杨子器
朝代：明
体裁：七言绝句

晓风吹动角端旗，仗外祥光绕赤墀。忽听殿头宣内阁，独承密旨退朝迟。
早朝诗（十四首）
作者：杨子器
朝代：明

朝行分正从，睿藻耀文章。
月直树无影，风清花有香。
挈壶司水火，鞮鞻奏宫商。
阙左棕亭下，朝回候早堂。¤
早朝诗（十四首）
作者：杨子器
朝代：明
体裁：七言绝句

残月朣胧欲五更，禁门候立万灯明。君王静对铜人坐，一夜斋宫数漏声。
早朝诗（十四首）
作者：杨子器
朝代：明

警鞭卷起肃朝班，月色清寒禁漏残。仙仗平分听奏事，举头不敢闯龙颜。
明宗
作者：杨子器
朝代：明

上都宫女貌如花，妆束分明学内家。闻说怀王来接驾，筵前重整旧琵琶。
泰定帝
作者：杨子器
朝代：明

请得西僧作帝师，君王拜跪不曾辞。宫娃亦有沙弥相，争得君王看片时。
顺帝
作者：杨子器
朝代：明

练槌{髟圭}髻紫头绳，金绣云肩翠玉缨。
学舞天魔才摆队，长安又领接番僧。
琴台
作者：杨孕灵
朝代：明
体裁：七言律诗

毕世难逢钟子期，伯牙谁复许相知。高山绝调台清古，流水馀风韵绿澌。谱出宫商花满县，拨开云雾月浮卮。广陵遗响今何在，宓子堂高共紫芝。
春兴
作者：杨学礼
朝代：明
体裁：七言绝句

菖蒲枸杞满庭栽，书阁垂帘半掩开。蛱蝶不嫌春色淡，隔墙飞去又飞来。
三月巡边晓发夏城
作者：杨守礼
朝代：明

寂寞边城道，春深不见花。
山头堆白雪，风里卷黄沙。
计拙心惟赤，愁长鬓已华。
晋云连塞草，回首各天涯。
冬夜和朱画庄韵
作者：杨守礼
朝代：明

醉醒何处可，延月键松扉。境寂心还定，天高梦不归。一弹琴味永，三叹瑟声稀。翻羡孤飞雁，寒芦任尔依。
春游万固寺
作者：杨守礼
朝代：明
体裁：七言律诗

山寺重游兴转奇，红桃绿柳暗相欺。年更自觉非前事，僧老何妨是故知。风点岩花春已半，烟横村树晚相宜。凭栏不尽登临兴，醉踏月明归未迟。
杜鹃花
作者：杨守礼
朝代：明

百年过半学忘情，绮语芟除手亦生。因甚对花情未了，杜鹃颜色正倾城。
登贺兰山修赤木口
作者：杨守礼
朝代：明
体裁：五言律诗

晓登赤木口，万壑怒生风。良马犹惊险，衰身欲堕空。筹边不计苦，净虏岂言功。沙里三杯酒，出山见月东。
上元后一日前客再次童太常韵
作者：杨守阯
朝代：明
体裁：七言律诗

座拥红炉雪未消，清卿诗就倡诸寮。狂吟笔讶长虹短，剧饮杯嫌太白么。六出花明天作月，九华灯迥夜如朝。酒阑客散长安道，万井瑶光映玉貂。
上元后与维新维贞二兄小酌时维贞以应天府丞入觐
作者：杨守阯
朝代：明
体裁：七言律诗

联骑珂声叠里闾，紫荆花底解金鱼。苏家宣政同朝久，谢客东嘉述职初。酒启黄封中禁出，烛销红蜡上元馀。良宵漫叙天伦乐，月转觚棱映绮疏。
与杨廷俊同斋
作者：杨守阯
朝代：明

同官同姓又同阶，同作宫寮共宿斋。四壁寒声风刮户，一帘清影月侵阶。奚童秉炬烧香篆，侍史收衣护祭牌。坐久话阑心似水，尘氛无路入襟怀。
初署院印
作者：杨守阯
朝代：明

霞明禁苑日初升，遥望龙墀虎拜兴。职业乍纡方寸印，官衔仍是一条冰。槐厅吏散清阴合，柳院莺啼淑气蒸。文武衣冠多旧识，贺门欢宴酒如渑。
别墅
作者：杨守阯
朝代：明

廛市西头别有天，芋区桃圃近相连。绕城春水鱼浮沼，负郭秋风鹤在山。书幔影飘荷叶外，酒垆香入稻花边。主人高步瀛洲上，犹自哦诗忆辋川。
到家喜入新第
作者：杨守阯
朝代：明
体裁：七言律诗

新居门瞰日湖边，一脉南来自碧川。爽垲更新齐相宅，清寒依旧广文毡。无何文字五千卷，有此辛勤三十年。歌咏落成贻后世，能师吾俭是为贤。
到家喜入新第
作者：杨守阯
朝代：明

曾将奏疏入金銮，敕赐围廛廿亩宽。苟合苟完成此室，爰居爰处咏斯干。墙梅蓓蕾含春意，庭柏森严耐岁寒。欲作休休亭自逸，君恩未报敢求安。
到福州城奉和家大人韵
作者：杨守阯
朝代：明

闽越南来第一州，城中三岛列仙游。诸番珍舶来重译，万顷涂田种两收。榕巷书声灯火夜，蓼汀渔唱棹歌秋。道山亭在烟霞里，未得登临最上头。
古诗二首·其一
作者：杨守阯
朝代：明
体裁：古风

焚书有禁令，博士书不焚。萧何收图籍，不知收典坟。项氏火秦宫，博士书始燔。残编出孔壁，天未丧斯文。修补汉儒手，亦各尊所闻。寥寥千载下，先后乱其真。全经久已失，其罪非一秦。
古诗二首·其二
作者：杨守阯
朝代：明
体裁：古风

范蠡大夫种，同谋终霸越。蠡去思全身，种留欲全节。楚人仕越中，翩然谁能遏。种居父母邦，何忍便永诀。蠡以尺书招，种病不朝谒。乌喙信谗言，属镂赐之决。哀哉大夫死，尺书为之孽。上天徒苍苍，千载犹愤结。
吴原博少宰旧有别业其从子为搆二亭其间
作者：杨守阯
朝代：明

旧业吴门今复脩，重开小筑近西畴。不同往日围棋墅，已办归时命驾游。谢傅赏心嘉玉树，杜陵高兴付沧洲。为霖更望龙头在，未许安排范蠡舟。
吾鄞龙舌朱氏予先祖侍郎府君之姻族也守阯弱冠时尝馆于其家表侄名轩者年才十三从受业焉今来南都须鬓苍然问其年已六十二赋此志别
作者：杨守阯
朝代：明

莺脰湖堤挟两川，形如龙舌尚蜿蜒。故家乔木千馀尺，先祖华姻上百年。犹记小窗灯火夜，研穷大易后先天。垂髫弟子今华发，话旧南都一慨然。
和儒
作者：杨守阯
朝代：明

自少相从安乐窝，冬无炉火奈伊何。能将蟹眼汤吞尽，不怕龙须席冷多。身在提撕明似拭，口当输写气犹和。寒宵得汝常安寝，一任人嘲春梦婆。
和武靖侯赵公赏花诗
作者：杨守阯
朝代：明

宿雾初收雨过檐，侯门池馆绿阴添。波间香饵金鳞出，叶下黐竿翠羽黏。谩遣易牙调异馔，不教扶朗识生盐。酒阑夜色清如水，露滴松稍湿老髯。
和武靖侯赵公赏花诗韵·其一
作者：杨守阯
朝代：明
体裁：七言律诗

花萼堂前鹊噪檐，怡怡情兴为谁添。朱门急递书函到，白绢斜封印色黏。入眼新诗皆似锦，惊心险韵莫如盐。吾兄信口天然妙，愧我诗才撚断髯。
和武靖侯赵公赏花诗韵·其七
作者：杨守阯
朝代：明
体裁：七言律诗

数仞门墙百尺檐，登龙声价几人添。诗书元帅身将老，竹帛功名墨尚黏。对酒还教停鼓吹，烹茶不许入姜盐。承欢侍宴群公子，白面腰黄颊未髯。
和武靖侯赵公赏花诗韵·其三
作者：杨守阯
朝代：明
体裁：七言律诗

宿雾初收雨过檐，侯门池馆绿阴添。波间香饵金鳞出，叶下黐竿翠羽黏。谩遣易牙调异馔，不教符朗识生盐。酒阑夜色清如水，露滴松梢湿老髯。
和武靖侯赵公赏花诗韵·其九
作者：杨守阯
朝代：明
体裁：七言律诗

南坡高卧北窗檐，眄睐庭柯晚翠添。敛翮来归知鸟倦，升高不返见蜗黏。醉吟诗句敲铜钵，病检医方鍊石盐。却忆壮年提一剑，功名如摘颔间髯。
和武靖侯赵公赏花诗韵·其二
作者：杨守阯
朝代：明
体裁：七言律诗

伞盖三檐兼两檐，轮蹄偏为赏花添。鸟啼深树千声转，蜂掇花英两股黏。玉液醉人甘似蜜，粉花当面白如盐。兴来就此题诗句，龙剂流香兔秃髯。
和武靖侯赵公赏花诗韵·其五
作者：杨守阯
朝代：明
体裁：七言律诗

戎衣重甲铠重檐，曾向沙场锐气添。刁斗夜鸣霜气逼，牙旗冻裂雪花黏。赤沾辔上龙流血，白蘸盘中虎作盐。闻道当时宣露布，天颜一笑动龙髯。
和武靖侯赵公赏花诗韵·其八
作者：杨守阯
朝代：明
体裁：七言律诗

春深满耳鸟鸣檐，景物撩人兴趣添。柳外貂蝉金翠闪，花间毬马紫红黏。龙绡细舞垂垂手，象板轻歌昔昔盐。主客情亲欢宴久，一帘风色动虾髯。
和武靖侯赵公赏花诗韵·其六
作者：杨守阯
朝代：明
体裁：七言律诗

五色祥云拥殿檐，太平祥瑞近来添。牙旗玉帐閒无事，紫气黄尘迥不黏。振旅何尝忘俎豆，筹边已免税茶盐。词林正遂天伦乐，忽漫相招展笑髯。
和武靖侯赵公赏花诗韵·其十
作者：杨守阯
朝代：明
体裁：七言律诗

燕罢归来向晚檐，一门和气笑声添。竹林凉月琴尊待，棠棣春风萼蒂黏。赓咏尽谐音与律，妍�无论絮和盐。诸孙问事谁嗔喝，膝下娇儿也挽髯。
和武靖侯赵公赏花诗韵·其四
作者：杨守阯
朝代：明
体裁：七言律诗

岭南荒丑扰穷檐，仗銊遥征灶日添。横石刬开无复阻，大藤划断不教黏。首功何但三千级，军石曾资十万盐。共说图麟充国胄，轶伦重比汉家髯。
喜雨之作人各二篇因再次前韵
作者：杨守阯
朝代：明
体裁：古风

旱久雨乍晴，街衢走嚣壒。花残失蝶蜂，草润鸣蛙蛤。皇州春正深，燕寝香未㷈。题封山公启，对坐陈蕃榻。诗筒时往来，尺牍互开阖。司空歌阳春，寡和谁能答。平生馆阁俦，高兴符节合。太宰李杜坛，好贤公孙閤。矢口唾成珠，笔史汉流匼。宗伯今董狐，瀛洲旧推盖。才华老愈新，志虑纯不杂。翰长有马融，同年登雁塔。长城擅五言，破敌围三匝。嗟予袜线才，无足缀短衲。诗人有冠冕，能不弃革踏。志喜慕欧阳，牧民思卫飒。催耕布谷鸣，劝课轮蹄遝。麦秀绿方滋，桑柔青可拉。宾从皆兰金，貌言匪栀蜡。莫误尚书期，还倾侍郎榼。
喜雨之作承教再三重以上巳诗见赐复次前韵奉答
作者：杨守阯
朝代：明
体裁：古风

我观古韵书，字无土从盍。壒字于盖翻，协音不同蛤。苍颉九方皋，眼电谁能㷈。牝骊报牡黄，偏倚误临榻。得精或忘粗，开口音反阖。沈约谱四声，天子亲问答。平仄毫发分，清浊宫商合。岂若蛙黾鸣，无谓祗閤閤。水木有本源，衣裳有冠匼。谁知百世后，车盖混茅盖。司空休文裔，家学精不杂。声律永明体，字书多宝塔。用韵公岂讹，阅书吾未匝。坡仙非钝根，玉带博禅衲。韩诗逸旁韵，飞黄恣腾踏。群疑宿雾消，两腋清风飒。喜雨赓未休，上巳吟复遝。无烦问舌存，岂虑伤齿拉。欣然觞咏间，刻烛销红蜡。吟成一字安，直抵千金榼。
喜雨次沈侍郎韵
作者：杨守阯
朝代：明
体裁：古风

方春苦恒旸，冲风起浮壒。田畴拆龟纹，洿泽枯蚶蛤。郁攸复为灾，熛忽不可㷈。曲突朝徙薪，防虞夜移榻。纵阴北门开，闭阳南门阖。仲舒今秩宗，问之笑不答。但云人意诚，自与天心合。纠众各致斋，端居在深閤。兽锦易素衣，马衔脱金匼。分祀遍雩坛，俯躬伏蒲盖。索神靡不举，占天敢容杂。垤蚁移新封，巢鹳鸣古塔。一雨初未厌，三日竟已匝。麦苗润回青，藤花湿挂衲。农乐呼乌乌，女红歌踏踏。毕方杳无踪，飞廉亦衰飒。南都百万家，欢笑声杂遝。东作自此兴，省耕重相拉。行厨有宿煤，代薪宁用蜡。当呼田父来，喜雨共倾榼。
园亭家晏次大兄韵
作者：杨守阯
朝代：明

风吹香径晚菲菲，落尽红芳蝶过稀。却是蔓青花独秀，春深犹解驻晴晖。
大兄和东坡龙钟三十九诗见寄次韵奉答
作者：杨守阯
朝代：明
体裁：古风

先世本儒宗，环堵图书半。传家峄阳桐，一唱而三叹。吾兄博群书，礼乐勤服玩。开口韶钧鸣，下笔云雾散。一举冠同乡，结交青云伴。制策对天人，名声腾月旦。朝趋金马门，日食青玉案。汗简手编摩，一一书治乱。诗文驰四方，应酬失栉盥。先后十年馀，一阶迁陟缓。节操冰霜同，忠诚日月贯。行年未四旬，志强力不愞。胡为诧龙钟，置我肠中炭。愿保千金躯，逍遥在三馆。夏宜葛苧凉，冬宜狐貉暖。重为皇家珍，饔飧加白粲。
奉贺家大人署德化县·其一
作者：杨守阯
朝代：明
体裁：五言律诗

瓦砾创残地，春来土不毛。士风忘俎豆，民俗竞锥刀。文庙檐穿棘，公厅柱结蒿。于焉施政教，朝暮不辞劳。
奉贺家大人署德化县·其二
作者：杨守阯
朝代：明
体裁：五言律诗

抚绥才两月，犬足已生毛。有地皆牵犊，无人更佩刀。閒栽庭外柳，渐见狱中蒿。从此居官逸，都忘案牍劳。
孝陵恭谒有述
作者：杨守阯
朝代：明

淮海龙飞入建康，金戈铁马净欃枪。不阶尺土兴如汉，尽革夷风治过唐。三纪衮衣明日月，万年陵寝肃风霜。小臣瞻拜祠宫外，惟见参天树色苍。
宿都宪五兄第中
作者：杨守阯
朝代：明

冀北频年忆广西，陟冈遥望暮云低。壶公缩地知无术，灵运登云喜有梯。宪府冰霜全晚节，夜床风雨咏新题。清灯坐久谈文运，五纬何时再聚奎。
寄从子茂元
作者：杨守阯
朝代：明

我怀犹子在长沙，天北天南各一涯。为问同年外台使，不知何处郡丞衙。竹林风月閒来久，湘水云烟望转赊。圣主恩深汉文帝，赐环仍与陟清华。
寿史母一百一岁
作者：杨守阯
朝代：明

峨峨珠翟翠云稠，堂北高居寿最优。大衍再周重挂一，平壶百刻又添筹。贤孙及第传金帖，令子悬车尚白头。屈指古今能有几，题诗更祝八千秋。
寿直庵黄君七十
作者：杨守阯
朝代：明
体裁：七言律诗

纳凉夜对老人星，儿辈前趍适过庭。言说贡生家有父，年过莱子鬓犹青。孟春初度三蓂荚，清世高风一草亭。我为题诗遥上寿，鹤飞南去入沧溟。
岁馀感怀
作者：杨守阯
朝代：明

莺花三月到南州，冰雪相看一岁周。天上故人多特达，周南太史尚淹留。海桑世事忙中变，水竹幽居梦里游。最忆去年当此夜，弟兄相与醉新篘。
应制苍苔
作者：杨守阯
朝代：明

禁苑初收宿雨天，玉沙驰道碧苔鲜。春来自是稀游幸，一任飞花点翠钱。
应制西山胜刹
作者：杨守阯
朝代：明

四海升平百度新，西山诸刹倚青旻。烟霞栈道通仙境，金碧楼台隔世尘。万壑松风和梵呗，千门萝月照禅身。旃檀满殿炉烟袅，祝我皇图亿万春。
归思
作者：杨守阯
朝代：明
体裁：古风

鹏抟万里馀，不如沙上凫。凤翔千仞表，不如屋上乌。凫雏能傍母，慈乌能反哺。鹏凤虽高举，二鸟之不如。我为浮名累，别母来京都。定省一以旷，音问亦云疏。不胜孺慕情，泪下沾衣裾。如何天性恩，乃为名利渝。拂衣便东归，慰我堂上慈。怀哉凫与乌，吾与尔为徒。
得请喜复原韵
作者：杨守阯
朝代：明

去岁蜩鸣入觐来，今年莺啭出金台。四时有序成功退，六十犹痴了事回。钟阜晓山青抹黛，秦淮春水绿于苔。濯缨还向江东去，免得风吹扑面埃。
德州王知州琎韩同知琏各招宴于园亭
作者：杨守阯
朝代：明

州衙深靓绝氛埃，客至园亭次第开。两院树阴当昼合，隔墙莺语送春来。小桥幽径翻红叶，曲涧鸣泉漾绿苔。别驾行觞欢未毕，还从太守醉霞杯。
拜湖后张四舅墓
作者：杨守阯
朝代：明

湖后山前度石桥，斧堂三尺众峰朝。行经雾霭迷榛莽，拜起岚光动树标。假馆曾闻庭下训，知音先识爨中焦。今朝一掬羊昙泪，洒向东风湿柳条。
朝陵次学士家兄韵
作者：杨守阯
朝代：明

谯门曙漏咽铜龙，天上祥云捧日重。廿里驰驱经辇道，万山环绕护堂封。黄金台殿东西列，白玉舆梁远近重。欲向桥陵追杜老，难将瓦缶敌黄钟。
林木养高
作者：杨守阯
朝代：明

平生林下拥皋比，笑看鹓雏集凤池。锦诰已承明主赐，云山还系故园思。鸿飞碧汉凌尘坌，鹤向青田啄玉芝。老眼静看人世事，夕阳亭外几枰棋。
次韵寄丹陵尹陈明远
作者：杨守阯
朝代：明

令尹书椷手自开，犹谈祖席劝深杯。喜闻惠泽覃花县，赢得芳声到柏台。比屋弦歌明月里，数村耕稼白云隈。会看骥足亨衢展，久识君非百里才。
次韵寄侄茂仁郎中
作者：杨守阯
朝代：明

南国移居有竹衙，平安消息报京华。傍篱已见新生笋，穿径还侵旧种麻。每对此君思小阮，无由缩地与陵霞。重怀文懿归游处，啼鸟惊心泪溅花。
次韵酬翰长马良佐
作者：杨守阯
朝代：明

东出长安第一衙，地分佳丽职清华。晨催玉漏犹高枕，夜对金莲不草麻。紫殿当头回日月，青山排闼送云霞。神仙洞府斯为上，我亦曾游坐判花。
清士
作者：杨守阯
朝代：明

容仪脩饰色通明，出处曾占既济亨。玉乳先春资吐纳，真铅伏火抱澄泓。襟怀倾倒卢仝碗，风韵和鸣子晋笙。若遇提撕从鼎鼐，也输涓滴润苍生。
游东湖普恩霞屿诸寺
作者：杨守阯
朝代：明

东游如入辋川图，野鸟沙禽共唤呼。碧树森罗三宝地，青山环绕万金湖。人逢首夏衣穿葛，节近端阳酒泛蒲。一宿招提扪藓壁，达摩还面九年无。
焙师
作者：杨守阯
朝代：明

年来折节出岩阿，灭裂抽思作用多。千眼法王空相在，九还仙子内丹多。亲闱不待身温被，斋室宁容汗浥罗。雪夜梅天尤藉汝，袪除寒湿养天和。
爽客
作者：杨守阯
朝代：明

九光佛眩两街僧，六角金从五字增。几叶栟榈人易忽，一逢安石价须腾。轻翻香袖风生席，独映齐纨月似冰。纱帽閒眠对鸥客，不须庸汝却炎蒸。
王仪宾第赏菊
作者：杨守阯
朝代：明

王晋卿家菊满篱，我来犹见傲霜枝。清芬只合秋兰并，冷艳宁教睡蝶知。已过重阳还对酒，为怜晚节更题诗。回看桃李东墙外，不及春风二月时。
甲子元日
作者：杨守阯
朝代：明

去年金阙候朝参，今日瞻卬北斗南。新喜岁华逢甲子，早传家事付丁男。遮贤几许六旬九，祝圣惟呼万岁三。厚禄素餐无以报，伐檀歌诵不胜惭。
画山水为费廷言司业题
作者：杨守阯
朝代：明

一幅鹅溪绢，纵横数尺宽。良工先泼墨，妙手旋施丹。物象罗胸次，天机到笔端。宏开千顷泽，夐出万层峦。远近浓还淡，高低险复安。遥岑眉黛蹙，列岫剑峰攒。濯秀森琪树，飞空下玉湍。烟霞俱带润，林壑似生寒。几处重重屋，谁家曲曲栏。空青排闼入，澄碧捲帘看。红叶危将堕，苍苔湿未乾。云中无犬吠，潭底有龙蟠。潦尽沙矶路，峰回石磴盘。小桥通别墅，轻棹度前滩。触目皆佳景，游心恣大观。拟寻灵运屐，犹戴贡生冠。玩物情休荡，匡时志欲弹。何当画无逸，持以献金銮。
竹茶炉次吴原博谕德韵
作者：杨守阯
朝代：明

渭滨苍翠隔云泉，谁取编排事茗煎。凤阁舍人工创物，秋灵公子巧模前。火红松叶汤初沸，月白桃花客未眠。饮罢雪香三弄笛，閒中清趣自天全。
美稚
作者：杨守阯
朝代：明

缥绿两儿皆好酒，邹阳潘岳赋中看。却怜今日诸童子，只侑先春小凤团。白面总如冠玉美，清标恍出壑冰寒。交梨火枣从何得，披腹呈来不用盘。
耕乐
作者：杨守阯
朝代：明

幽居远城市，绕屋皆良畴。方春土膏动，夜半催饭牛。父从原上耕，子向田中耰。豚蹄祀田祖，瓯窭欣满篝。先期了公税，床头熟新篘。陶然一醉间，宁知公与侯。
腊月十一日奉天殿进书
作者：杨守阯
朝代：明

紫宸班列晓钟初，拜进缃编上玉除。禹贡九州经制法，周官六典太平书。重瞳日月垂明鉴，三殿云霞映卷舒。文武宪章应有在，致君尧舜复何如。
芳童
作者：杨守阯
朝代：明

何物宁馨辟稻粱，云根稚子有刚肠。香分娲氏云中线，烟散图澄掌上光。藜火明销天禄阁，荀龙涎喷德星堂。佛书谩说严童子，非木非空闻妙香。
视篆后二日得孪子
作者：杨守阯
朝代：明

日出东城啼乳乌，檐前乾鹊又相呼。判花公署方投笔，坐草私门又挂弧。自笑秋瓜生并蒂，休嘲老蚌出双珠。多男且得宽怀抱，未计将来贤与愚。
诏晋升吏部尚书致仕
作者：杨守阯
朝代：明

礼年登七合投簪，况复衰颜病已侵。再疏陈情归待报，九重恩命愧难任。崇阶进蹑尚书履，厚蓄何须季子金。林下清风贫亦乐，不忘忧国老臣心。
赋得洞庭湖送侯公矩佥宪
作者：杨守阯
朝代：明

我闻洞庭湖，远在巴陵道。含山复吞谷，洪波际天杪。古来题咏人，无如杜陵老。朝阳一凤鸣，千古喑百鸟。如彼黄鹤楼，题咏有崔颢。才如李谪仙，有景不复道。吾才非谪仙，少陵先压倒。况未临此湖，狂吟何草草。所志不在诗，因之寄怀抱。愿君胸次问，与湖同大小。百川尽倾输，万象皆明瞭。秋涛动山岳，春波润枯槁。浩气蒸作云，为霖施八表。
赋得震泽晴波送人入闽
作者：杨守阯
朝代：明

五湖秋水客南还，极目空明豁醉颜。素练平铺云梦泽，青螺半出洞庭山。几行雁影孤帆外，万里天光一鉴间。南望八闽何处是，归心先已到乡关。
退直有怀寄董德初太守
作者：杨守阯
朝代：明

赐环簪笔侍明君，待漏趋朝对夕曛。未有尺书能寄远，谩思尊酒共论文。吟看雁影横秋色，坐对灯花落夜分。不识滇南贤太守，也曾相忆赋停云。
送于国用编修养病归
作者：杨守阯
朝代：明

清朝贤俊共弹冠，抱病怜君独解官。圣主恩深蒙赐告，故人情厚劝加餐。蕲阳易得三年艾，楚泽还滋九畹兰。征雁飞飞南又北，凭传尺素报平安。
送人赴南京督府
作者：杨守阯
朝代：明

驿路霜风落叶深，马蹄南去正骎骎。欲从虎帐提金印，巳向龙墀听玉音。千里旧都兵卫足，百年昌运羽书沈。青油幕下应无事，绿水红蕖对客吟。
送大司寇戴公祭扫荣归
作者：杨守阯
朝代：明

去岁乞归归未成，今年报政又陈情。尚书展墓原无例，圣主加恩许暂行。日月祥光辉昼锦，江湖秋色渺云程。饶阳山上焚黄处，草木欣欣也向荣。
送孔润伯归乐清
作者：杨守阯
朝代：明

朱明在赫曦，端居困炎暑。行子何匆匆，移舟潞河浒。策马送之行，宁辞汗如雨。饮之碧筒杯，酌以黄封醑。情至发长吟，击节飞云驻。亲朋终日行，眷恋宁如许。爱人怜屋乌，思人及棠树。珍重宣尼孙，典刑独可睹。去矣不可留，临风重延伫。
送某通判
作者：杨守阯
朝代：明

春秋经学旧知名，早向薇垣听鹿鸣。齐国几年操瑟立，吴门今日副车行。罗浮山上云连海，杨子江头月满城。万里修程初展骥，好将膏泽润苍生。
送王原常用其留别诗句为题三首 其一 白云时在目
作者：杨守阯
朝代：明

渺渺孤飞云，悠悠太行道。望望天一方，恻恻伤中抱。云兮本无心，聚散秋空杳。明发怀二人，触目离情搅。瞻云想亲舍，万里青山绕。不睹山中人，祗见云中鸟。鸟飞云与还，花落重门晓。怅然歌式微，别离何草草。寄言缙云卿，莫恋白云好。苍生望为霖，从龙兴枯槁。
送王原常用其留别诗句为题三首 其三 分歧思不禁
作者：杨守阯
朝代：明

馥馥春兰姿，皎皎秋月辉。流光照我怀，馨香袭我衣。游子惜日暮，行人怀路歧。对酒未成醉，揽衣重徘徊。孤兽不遑食，离鸿亦呜悲。感之复叹息，益抱离群思。四海皆兄弟，白首谁相知。断金良不易，丽泽一以资。胡为远离别，各在天一涯。南陔有真乐，伐木多苦辞。怀哉复来斯，三岁以为期。
送王原常用其留别诗句为题三首 其二 璧水日论心
作者：杨守阯
朝代：明

西北有高楼，逶迤上千仞。回澜俯绿水，阿阁凌青云。中有弦歌曲，知者识其真。自云良家子，选择趋严宸。佩玉曳罗裳，欲以充下陈。朱颜俗不薄，燕赵多美人。无盐逐乡里，毛施亦逡巡。容华恐消歇，抚心一以矉。明德苟不亏，燕婉终相亲。芙蓉湛秋水，桃李熙阳春。随时爱容辉，无为长苦辛。赠君金琅玕，报我青玉盘。
送王原常用其留别诗句为题三首·白云时在目
作者：杨守阯
朝代：明

渺渺孤飞云，悠悠太行道。望望天一方，恻恻伤中抱。云兮本无心，聚散秋空杳。明发怀二人，触目离情搅。瞻云想亲舍，万里青山绕。不睹山中人，祗见云中鸟。鸟飞云与还，花落重门晓。怅然歌式微，别离何草草。寄言缙云卿，莫恋白云好。苍生望为霖，从龙兴枯槁。西北有高楼，逶迤上千仞。回澜俯绿水，阿阁凌青云。中有弦歌曲，知者识其真。自云良家子，选择趋严宸。佩玉曳罗裳，欲以充下陈。朱颜俗不薄，燕赵多美人。无盐逐乡里，毛施亦逡巡。容华恐消歇，抚心一以矉。明德苟不亏，燕婉终相亲。芙蓉湛秋水，桃李熙阳春。随时爱容辉，无为长苦辛。赠君金琅玕，报我青玉盘。馥馥春兰姿，皎皎秋月辉。流光照我怀，馨香袭我衣。游子惜日暮，行人怀路歧。对酒未成醉，揽衣重徘徊。孤兽不遑食，离鸿亦呜悲。感之复叹息，益抱离群思。四海皆兄弟，白首谁相知。断金良不易，丽泽一以资。胡为远离别，各在天一涯。南陔有真乐，伐木多苦辞。怀哉复来斯，三岁以为期。
送胡佥宪克敬
作者：杨守阯
朝代：明

大河南北路东西，来往褰帷路不迷。华渚流虹身入觐，池瑭春草句留题。观风又返轺车鹭，带月应闻野店鸡。衮衮外台登内省，乔迁有待筑沙堤。
送范吉太守
作者：杨守阯
朝代：明

宣城太守出风尘，尽道玄晖有后身。紫禁莺花闻奏语，黄童竹马待回轮。相逢尽话沧洲趣，乐事犹怀泗水春。重念河汾六经在，薛收曾是受诗人。
送莆田尹周用中
作者：杨守阯
朝代：明

与君旧友结新邻，京国相过分外亲。凫舄南飞留不住，嘤嘤啼鸟蓟门春。
送董启之进士
作者：杨守阯
朝代：明

柏府先翁教一经，长杨赋就献明庭。皇华轺传过亲舍，楚国宗藩望使星。万里云程初发轫，三湘秋水试扬舲。殷勤相赠无他语，记取金人背上铭。
送蒋容知州
作者：杨守阯
朝代：明

潞河更鼓正分明，可柰风筝别调声。百鍊谁能为绕指，一麾聊复得专城。云连剑阁凌空峭，月照潼江彻底清。莫道遐方淹骥足，金闺仙籍待通名。
邵伯湖口与质夫丈启小酌
作者：杨守阯
朝代：明

兰棹翩翩先后行，夜来相失苦相萦。石尤风似知人意，甓社湖边阻客程。云抹青山螺黛碧，天涵白浪雪花明。篷窗对景堪同乐，况有金陵酒满罂。
释奠即事有感
作者：杨守阯
朝代：明

垂世功高在六经，祠官八佾舞于庭。致斋三日从先甲，祀典千秋属上丁。祝版名书皇帝遣，丽牲碑勒史臣铭。何时义采遵尧录，帝号加封假鲁灵。
钝儒
作者：杨守阯
朝代：明

章台颖脱出群伦，日染龙香剂润身。涉署水衔头欲秃，题封山启迹还新。中心正直摹犹壮，小字模糊大转神。莫话秦人少恩事，不遗黎老咏皇仁。
长至日界首阻风
作者：杨守阯
朝代：明

云帆遥逐雁南征，屈指三旬计客程。路入淮扬两州界，时逢天地一阳生。石尤风气连云黑，甓社湖光入夜明。还忆往年当此日，满襟风雪上陵行。
间居漫兴
作者：杨守阯
朝代：明

公署抽毫每隔旬，私居终日乐门身。满床黄卷为师友，排闼青山作主宾。一任漫天风絮乱，祗怜匝地雨苔新。日高卧听莺声巧，不唤鸡鸣待漏人。
阳谷道中清明
作者：杨守阯
朝代：明

昨夜东风急雨声，晓逢佳节是清明。篷窗春色柳枝挂，茶灶新烟榆火生。彩索鞦韆花外稳，画船箫鼓月中鸣。因思往岁朝陵后，兄弟赓酬百韵成。
陈方伯邀观惠山泉
作者：杨守阯
朝代：明

古庙三贤在，方塘一鉴开。水流螭吻出，源发鹫峰来。树影波心见，茶香云外栽。竹炉有风味，醒却紫霞杯。
题兰竹图
作者：杨守阯
朝代：明

深谷香风泛紫兰，云根斜倚碧琅玕。若为尽化黄金色，应是西山返照看。
题朱太守山水画雪夜景
作者：杨守阯
朝代：明

山雪初晴月蘸川，乾坤一色浩无边。不应清景无人见，系岸初回访戴船。
饮大理家兄宅时驾部弟秋官侄及君美御史时升府丞两婿皆在席醉吟一首
作者：杨守阯
朝代：明

几年离索重相逢，笑语哄堂意气浓。薛氏弟兄三附凤，桓家女婿两乘龙。竹林更有青云器，棘寺新开绿蚁封。家庆合欢蒙帝德，勉图勋业佐时雍。
高叟
作者：杨守阯
朝代：明

楮生平素懒谈玄，学董垂帷到暮年。午蝶有时同寤寐，秋蚊无路得夤缘。虚中惟见室生白，覆下何愁屋有天。自卜吾衰犹未甚，周公时梦到君边。
下邳早发
作者：杨守陈
朝代：明
体裁：五言律诗

客夜耿无寐，鸡声促去舟。日从平地出，天入大河流。宇宙双雄剑，风霜一敝裘。老人能复出，孺子愿从游。
不寐
作者：杨守陈
朝代：明

客夜耿无寐，其如钟漏稀。入帘霜气重，当户月华微。切切候虫语，萧萧寒叶飞。拥衾成永叹，不是为无衣。
书事
作者：杨守陈
朝代：明
体裁：古风

公孙歌虞殡，庄生称绋讴。挽歌续遗响，百代良悠悠。滥觞一以溢，遂作滔天流。有死必有挽，庶人达王侯。三良与田横，古罕今何稠。惜哉操觚士，半为谀墓谋。徇俗苦难免，拒物恒招尤。毫端有造化，万物自春秋。纯冕与猎较，孔圣亦何求。
书斋即事
作者：杨守陈
朝代：明
体裁：五言律诗

性懒过从少，朝回日掩关。道情云外鹤，诗兴雨中山。把盏新花发，钩帘乳燕还。纷纷市朝里，能见几人閒。
冬日西禁道中
作者：杨守陈
朝代：明
体裁：七言律诗

霜风万户夕严凝，禁籞寒光拂曙增。琪树有花山已雪，玉田无稼海初冰。虎城欲启晨调马，兔穴将空晚放鹰。回首冻云应散尽，凤凰楼上日高升。
到江南
作者：杨守陈
朝代：明
体裁：五言排律

一到江南域，萧然万象清。雨馀青巘秀，云外碧流明。竹色朱门遍，荷香画舫盈。舂锄藏叶下，鸲鹆傍花鸣。稚子青荷伞，厨人紫芋羹。山机成细葛，野碓熟香粳。酒幔连珠箔，菱歌杂凤笙。风沙千里客，疑此即蓬瀛。
到钱塘
作者：杨守陈
朝代：明
体裁：七言律诗

繁华自古说钱塘，罨画楼台锦绣坊。过客尽谙吴俗语，闺人犹学宋宫妆。雨连江海波涛壮，春入湖山草木香。于此正堪穷胜赏，笙歌随处醉壶觞。
北河道中寄唯立
作者：杨守陈
朝代：明
体裁：五言排律

马上雨初晴，阴凉慰我行。才经潞河驿，稍望直沽城。万户人无病，千村谷有成。水风消暑气，林木动秋声。作客身逾健，临流思倍清。裁书报贤弟，兼慰细君情。
叠石岩
作者：杨守陈
朝代：明
体裁：五言绝句

别山犹爱山，叠石事如戏。注水学泉声，焚香作云气。
史馆感怀三首·其一
作者：杨守陈
朝代：明
体裁：古风

在古左右史，言动悉分书。由汉至国初，有官注起居。不知自何岁，史职旷成虚。有故始辟馆，编纂亦纷如。新人叙陈事，何啻阔且疏。善慝有难审，执笔空踌躇。
史馆感怀三首·其三
作者：杨守陈
朝代：明
体裁：古风

崔杼弑其主，直笔遭刑诛。二弟相继死，南史犹欲书。古人守一职，往往思捐躯。可怜今世士，利害论锱铢。
史馆感怀三首·其二
作者：杨守陈
朝代：明
体裁：古风

国史明是非，将以垂万世。匪果具三长，曷由通五志。为冠必待工，锦使人学制。恶羊能败群，薰犹可同器。谁谓天闲中，不择驽与骥。
夏日东禁道中
作者：杨守陈
朝代：明
体裁：七言律诗

碧空朱夏日流晖，清禁无尘暑气微。香藻满渠新鲤跃，高槐夹道乳乌飞。金鞍御马追凉出，绣服中官走解归。忽听跸声花外起，黄旗紫盖入彤闱。
夏日内馆燕坐感事述寄同官王惟臣
作者：杨守陈
朝代：明
体裁：古风

丹禁迥幽邃，内馆肃沉沉。疏帘捲清昼，隐几独长吟。洪钟委半野，时雨度荒岑。徙倚步庭曲，绿树放繁阴。歌吹起长乐，间之钟梵音。浮云翳初旭，俯仰恻中襟。念彼时栖鸟，铩羽依故林。黄鹤伺同举，关河阻以深。莪蒿有永怅，松柏多苦心。因风寄遥讯，慎保双南金。
宁波杂咏
作者：杨守陈
朝代：明
体裁：五言律诗

山颠带海涯，竹树映禾麻。雪挹猫儿笋，雷惊雀觜茶。瑞香金作叶，茉莉玉为葩。六月杨梅熟，城西烂紫霞。
安港阻风
作者：杨守陈
朝代：明
体裁：五言律诗

一泊几晨暮，风涛未可涯。荒汀如邑里，联舫是邻家。野庙鸦啼竹，村庄犬护花。鄮山犹不远，临眺独含嗟。
客居书事
作者：杨守陈
朝代：明
体裁：七言律诗

雨馀流潦漫横塘，庭树垂萝覆短墙。新辟荒畦云半湿，旧开花窖土犹香。酒酣与客听黄鸟，书罢呼童树绿杨。一径苍苔眠白鹿，谁知城市有山庄。
山水图
作者：杨守陈
朝代：明
体裁：古风

青山万仞高插天，晴岚暖翠浮云连。何人结屋在平麓，药栏藓径柴门偏。潺湲一曲清蘋水，石矼隐若脩虹起。竹杖芒鞋白发翁，长裾步屐松阴里。遥岑一带远苍苍，上有楼台是宝坊。赤髭白足知何在，门掩绿萝眷昼长。
平坡寺
作者：杨守陈
朝代：明
体裁：七言律诗

梵王宫殿倚青冥，野色山光满户庭。樵采松花来供佛，僧披槲叶坐谈经。綵云不雨东西亩，金谷空蟠大小青。酒罢吟鞍入城去，数声钟磬远泠泠。
感怀
作者：杨守陈
朝代：明
体裁：七言绝句

韶光欲半柳初芽，雪尽青山万里赊。遥忆小湖春水阔，东风开遍十洲花。
早发西溪往万竹村即景
作者：杨守陈
朝代：明
体裁：五言律诗

深谷人家住，松风散午烟。云封数间屋，石甃几层田。牵犬登山上，寻鱼到水边。共言生事足，乐此太平年。
春城游宴诗
作者：杨守陈
朝代：明
体裁：七言绝句

蝤蛑石首和椒橙，新笋香甘带肉烹。非是老饕偏爱此，十年不饮故乡羹。
春寒
作者：杨守陈
朝代：明

二月燕城暖渐回，北风吹雪遍楼台。春寒毕竟无多日，桃李何须怨未开。
春江曲
作者：杨守陈
朝代：明
体裁：七言绝句

春山雨过春江满，菱叶长长蒲叶短。柳丝一把系郎船，好语东风莫吹断。
朝陵往还即景·其一
作者：杨守陈
朝代：明
体裁：五言律诗

出郊时极目，禾黍遍村畦。雁入层云小，天围旷野低。风沙连塞北，烟树接辽西。去去前村近，槐阴闻午鸡。
朝陵往还即景·其二
作者：杨守陈
朝代：明
体裁：五言律诗

原隰杳无际，遥岑倚半霄。淡烟新野店，斜日古河桥。北望三关近，南看万里遥。行行到城郭，笳鼓杂鸣镳。
游虎丘
作者：杨守陈
朝代：明
体裁：五言律诗

出城才数里，已到白云间。但见门临水，那知寺有山。钟鸣僧出定，林动鹤飞还。石磴行行遍，花宫尽启关。
湖郊即景
作者：杨守陈
朝代：明
体裁：七言绝句

桃梅初熟芰荷齐，绿树阴阴鸟乱啼。北渡几潮杨叶鲚，南村一雨稻花鸡。
癸巳清明谒陵往还之作
作者：杨守陈
朝代：明
体裁：七言律诗

一路看花过梵宫，从人皆插数枝红。惹添归思缘春草，消尽馀酣爱晚风。啼鸟唤人耕垄上，好山随我入城中。候门童稚欢相语，留得榆餈待献翁。
碧川
作者：杨守陈
朝代：明
体裁：七言律诗

碧溪流下庙湾东，一片蓝光远近同。黄枳涯间深映月，红兰港外阔涵空。五桥冠履行天上，万户楼台入镜中。直到星洲垂尽处，数行花柳散春风。
药园幽趣
作者：杨守陈
朝代：明
体裁：古风

卜屋远嚣俗，僻在燕城隅。开园艺仙药，数亩躬自锄。灵根入膏土，抱瓮临清渠。逶迤古墙曲，依微春雨馀。牙甲日以长，芊芊华叶敷。采兰露濡履，斲苓云满裾。香径步华月，归诵黄虞书。此外安所营，身心常宴如。
西园杂咏
作者：杨守陈
朝代：明
体裁：五言律诗

雨歇水平堤，园香翠色齐。唼蘋凫母健，拂柳燕雏低。马武伊吾北，张骞大夏西。吾衰无复梦，宅畔且锄犁。
赠周廷参张邵龄二知己
作者：杨守陈
朝代：明
体裁：七言律诗

客窗情思渺无涯，麦陇蔬畦浥露华。白屋三间连野寺，青苔一径入邻家。晴烟乱绕庭中树，夜雨微沾户外花。此地幽遍可乘兴，马蹄来去岂嫌赊。
赠魏孔渊
作者：杨守陈
朝代：明
体裁：古风

皎皎越溪女，奉帚君子堂。珠翠为首饰，玉颜炫朝阳。寸帛绣河岳，指间织流黄。攘袖主中馈，五味荐鼎烹。有亡一黾勉，浅泳深乃方。十年采葑菲，一旦为参商。掩鼻竟逢怒，束缊谁照亡。蛾眉本招嫉，况乃兼众长。羡彼厉而騃，端居以专房。葆尔金玉体，秉心冽冰霜。铅红畀嫫母，疏布以为裳。谦谦待诸娣，婉婉奉尊章。无言藁砧远，愁叹损容光。白璧污蝇矢，积久自昭彰。丧茀有勿逐，凤鸣终锵锵。
躬耕
作者：杨守陈
朝代：明
体裁：七言律诗

桑树阴阴布谷啼，绿萍新水涨芳畦。大卿桥畔云千顷，孝子坟前雨一犁。春草竹筐频饮犊，午烟茅屋远鸣鸡。卧龙别却南阳后，禾黍年年属老奚。
过开河
作者：杨守陈
朝代：明
体裁：古风

客途一路长淮北，万里平湖旷无极。风埃稍静一推篷，忽见湖光与山色。平湖万顷际遥天，露苇风荷共渺然。红鳞乱跃多逃网，白鸟群飞不避船。远山无多才数点，雨馀秀色浓于染。几升螺黛暖初匀，半额蛾眉娇不敛。对此停舟笑且谈，两堤青荫柳毵毵。更听渔歌引杯酒，不须回首羡江南。
送人赴临洮
作者：杨守陈
朝代：明
体裁：古风

秋日皓皓霜露稀，秋江水落凫雁飞。远客孤舟下南浦，临风解缆情依依。问君西流向何处，云向临洮戍城去。洗马初翻浙海波，鸣鞭渐拂秦山树。秦山西连陇山道，满地黄云和白草。鸟鼠三春雨雪深，鱼龙十月凝冰早。冰雪连营岁巳残，将军犹欲历重关。弯弓逻逤城头路，挂剑条支海上山。君时谈笑青油幕，夜枕交戈晓横槊。功成凯奏拜侯封，衣冠画在麒麟阁。
送何廷秀赴闽臬
作者：杨守陈
朝代：明
体裁：古风

鹭车驾言迈，南望路逶迤。原田厌狐鼠，侧伫秋雁飞。轩裳速追饯，供张临路岐。握手独何赠，良无金玉辞。高爵岂傒卜，盛名顾难居。誓言厉姱节，皓首不能亏。
送僧归吴
作者：杨守陈
朝代：明

一锡南飞度碧空，宝坊遥在白云中。定知门外青松树，别后新枝已向东。
送张弘正
作者：杨守陈
朝代：明
体裁：七言律诗

孤舟明发片帆斜，路入松江便是家。细雨原田瓜巳蔓，淡烟篱落豆初花。好携蠹简宵随月，怕引螺杯晓泛霞。莫道弓裘容易学，几人名誉动京华。
银豆谣
作者：杨守陈
朝代：明
体裁：古风

四方金银入天府，堆积如山贱如土。尚方承诏役良工，冶银作豆凡几颗。颗颗匀圆两铢重，朱函进入蓬莱宫。御手亲将十馀把，琅琅乱洒金阶下。万颗珠玑走玉盘，一天雨雹敲鸳瓦。中官跽俯鱼鳞集，两手如耘竞前拾。拾多拾少曾盈袖，金珰半堕罗裳绉。嬴得天颜一笑欢，拜赐归来坐清昼。闻知昨日六宫中，翠娥拾得黄金豆。别有银壶薄如叶，并刀剪碎盈丹匣。也随银豆洒金阶，满地春风飞玉蝶。每月中官拾几回，豆将盈斗叶成堆。日用奢华不曾惜，满函犹似雪皑皑。谁知此是民膏血，一黍半铢非易得。内中宝藏固如山，悬溜能穿太山石。君不见民餐木皮和草根，梦想豆食如八珍。官仓有米无银籴，操瓢尽作沟中瘠。明主由来爱一嚬，安邦只在恤穷民。愿将银豆三千斛，活取枯骸百万人。
题李御史琨山水图
作者：杨守陈
朝代：明
体裁：古风

有山突起何峥嵘，下带叠巘纷纵横。泰岳千峰表日观，天台万仞开霞城。平林窈窕连长麓，远近人家几茅屋。幽亭不见客经过，芝草琅玕春自绿。石梁横去水涓涓，一出前山势渺然。彭蠡晴波九江入，吴松春涨五湖连。孤舟一叶中流渡，散尽沙头群白鹭。舟中疑是绣衣人，四面青山随指顾。绣衣今去远观风，大江南北广西东。何处江山如此画，归来说与镜川翁。
题画
作者：杨守陈
朝代：明
体裁：古风

一区胜景知何许，山色浓如初过雨。酒旗茅屋稻花田，渔网竹篙芦叶渚。水边高屋客来过，坐对楸枰逸兴多。捻子连年不曾下，旁人烂尽几樵柯。
题画
作者：杨守陈
朝代：明
体裁：古风

云壁隐峨峨，沧浪漫修渚。竹树郁萧森，山风洒疏雨。新雁下湘云，幽人渺何许。
题画马
作者：杨守陈
朝代：明
体裁：古风

房星委地光如虹，渥洼水与银河通。漫说千金大宛种，争看八尺荥河龙。乘风一跃临空谷，凤臆龙鬓耳批竹。紫艳煌煌迥射人，红光赫赫长喷玉。霜蹄蹴踏蓟门秋，誓与八骏驱仙辀。不知伯乐竟何在，尽谓驽骀翻见收。几年伏枥柴门里，空向西风时掉尾。饥肠谁饲玉山禾，渴喉谩想瑶池水。由是低头逐蹇驴，不堪憔悴走泥涂。壮心尚自轻千里，逸气由来凌九区。天闲十二知何处，明日长鸣籋云去。一顾当空万马群，金鞍玉勒随龙驭。
题秋江别意
作者：杨守陈
朝代：明
体裁：古风

蛟门九月天雨霜，潦尽潭清水痕改。鸿雁来时月满洲，蛟龙蛰处云连海。君在蛟门客舍中，卧听落叶鸣悲风。万里愁心双阙下，十年归梦五湖东。今朝拂树临江涘，病马萧萧挂行李。断霞犹照竹山坡，新烟正隐梅墟市。古渡烟深水满堤，败荷枯苇共凄凄。缘江客棹将摇橹，隔岸人家尚掩闺。总戎出郭来相送，驿路鸣珂拥宾从。杨柳风高鼓吹喧，蒹葭露湿旌旗重。官亭置酒敞云扉，酒酽莼香鲈蟹肥。黄花晚对琼筵落，白鸟寒冲玉帐飞。骊歌乍逐菱歌断，更促繁弦随急管。舟人时报晚潮生，坐客翻嫌晴漏短。酒罢临岐对夕阳，可怜一别成参商。虎蹲山南海荡荡，马阻汇北天茫茫。蒲帆片幅随风去，知向前江泊何处。路指东湖雨后山，天横冀北烟中树。旧日三鳣下讲堂，明朝驷马谒明光。春风被酒看花处，莫忘秋江别意长。
题翠鸟
作者：杨守陈
朝代：明
体裁：古风

败苇萧萧秋几月，花吐黄云未成雪。小鸟飞从何处来，踏著寒枝带霜折。黄腹充盈丹喙长，青绡为衣白玉裳。美人娇爱不可见，云水万里天茫茫。
黄鹤寄周先生
作者：杨守陈
朝代：明
体裁：古风

黄鹤在人世，耻与鸡鹜群。翩然出埃壒，归巢故山云。琅珢九皋韵，玉署时一闻。羽仪不可见，南望劳我神。愿采琼田草，寄之大茅君。悠悠岁华晚，渺渺江海春。
将赴应天府丞家兄维新出饯深沟寺和韵
作者：杨守随
朝代：明
体裁：五言律诗

送别招提境，纷纷车马阗。酌先论去客，醉后爱逃禅。池草方成句，天花乱入筵。他年来报政，依旧雁行联。
南岳
作者：杨守鲁
朝代：明
体裁：七言律诗

汉家南岳始登封，玉检金泥秘霍踪。天柱峰头疏辇道，日华岩下起炉烽。虚闻春仗迎宸幄，无复仙班集觐容。七制灵光俱寂寞，千年佳气尚葱茏。
嘉靖辛酉秋八月奉命祀告前十年有泰岳东海之行后词及之·其一
作者：杨宗气
朝代：明
体裁：七言绝句

霍镇巍巍四望雄，圣皇遐寿万年同。不缘祀事荣奔命，名胜何因一寄踪。
嘉靖辛酉秋八月奉命祀告前十年有泰岳东海之行后词及之·其二
作者：杨宗气
朝代：明
体裁：七言绝句

一叶萍飘万里身，儒冠无处不栖尘。漫思海岱题诗日，犹是当年未老人。
促梅
作者：杨宛
朝代：明

风期今岁阻，幽抱竟难开。翰弱犹含冻，枝繁几暗猜。未能传信去，那得逗香来。自恨春相避，羞凭羌笛催。
促织
作者：杨宛
朝代：明

啛啛孤韵入秋林，切切幽心语夜深。惯不怜人成好梦，却凭好事戏相寻。在床在户身难主，添恨添愁巧自深。何不早从金笼住，傍人枕畔共哀吟。
元夜有感
作者：杨宛
朝代：明

弦管千家沸此宵，花灯十里正迢迢。闲闺蓦地停杯忆，如许春光伴寂寥。
即事二首寄修微
作者：杨宛
朝代：明

东风堪赏犹堪恨，绽尽花来送尽花。可惜一庭深浅色，随风今去落谁家。东风同护曲阑中，一样花枝别样红。纵是不容春绾住，莫教狼藉宋家东。
即事二首寄修微·其一
作者：杨宛
朝代：明

东风堪赏犹堪恨，绽尽花来送尽花。可惜一庭深浅色，随风今去落谁家。
即事二首寄修微·其二
作者：杨宛
朝代：明

东风同护曲阑中，一样花枝别样红。纵是不容春绾住，莫教狼藉宋家东。
咏阁前柳
作者：杨宛
朝代：明

初春无限意，况复近妆楼。不舞时如醉，参差乱若愁。风流费管束，绰约自难俦。肠断重门里，花飞逐浪浮。
太平时
作者：杨宛
朝代：明

袅袅疏枝带露轻，隔帘棂，丝丝牵缀别离情。最难胜。幽恨只凭羌管诉，调凄清。临风半是断肠声。不堪听。
愁春
作者：杨宛
朝代：明

不向花前为怯春，春风似也不怜人。明添愁绪阴添病，不分花枝自在身。
春日有感
作者：杨宛
朝代：明
体裁：七言绝句

翠馆红楼白石桥，高花低柳自飘飖。画阑几处无人到，多少春光暗里销。
春雪
作者：杨宛
朝代：明

性本若浮云，因风逐处纷。穿梅惊蕊落，乘柳讶花芬。离合终成水，联翩似结纹。虽难待明月，相对亦欣欣。
梦还仙都幽踪宛若闲房寂然独贮玉砚有识书名云云可忆
作者：杨宛
朝代：明

怨梦因无好梦成，昨宵忽得快平生。数间矮屋浮云外，几曲澄溪待月明。惊见道书新著蠹，怜馀半砚旧题名。文心一缕三生业，只恨清愁搅墨兵。
次止生七夕见怀韵
作者：杨宛
朝代：明
体裁：七言绝句

遥遥望断白蘋洲，惟见银河一派流。那得閒情还乞巧，梦魂寻遍木兰舟。
浪淘沙·海棠
作者：杨宛
朝代：明

尽日若含愁，别样娇羞，晚凉香散上帘钩。带露摘来斜插鬓，一段风流。蛩语玉阶幽，又是深秋，相携闲对小妆楼。不解断肠伊似我，我似伊否。
病中
作者：杨宛
朝代：明

坐卧掩虚堂，香风绕笔床。咏花生艳冶，题柳遂轻狂。事少人偏倦，情多梦不长。年年愁病日，却笑为诗忙。
病起
作者：杨宛
朝代：明

是事与心违，经旬未启扉。闲花随逝水，弱柳荡晴辉。燕子差帘箔，鱼儿长钓矶。年年当此际，病起怯春衣。
看美人放纸鸢
作者：杨宛
朝代：明

共看玉腕把轻丝，风力蹉跎莫厌迟。顷刻天涯遥望处，穿云拂树是佳期。愁心欲放放无由，断却牵丝不断愁。若使纸鸢愁样重，也应难上最高头。羡伊万里度晴虚，自叹身轻独不如。若到天涯逢荡子，可能为报数行书。薄情如纸竹为心，辜负丝丝用意深。一自飞扬留不住，天涯消息向谁寻。时来便逐浮云去，一意飘扬万种空。自是多情轻薄态，佳人枉自怨东风。
看美人放纸鸢·其一
作者：杨宛
朝代：明

共看玉腕把轻丝，风力蹉跎莫厌迟。顷刻天涯遥望处，穿云拂树是佳期。
看美人放纸鸢·其三
作者：杨宛
朝代：明

羡伊万里度晴虚，自叹身轻独不如。若到天涯逢荡子，可能为报数行书。
看美人放纸鸢·其二
作者：杨宛
朝代：明

愁心欲放放无由，断却牵丝不断愁。若使纸鸢愁样重，也应难上最高头。
看美人放纸鸢·其四
作者：杨宛
朝代：明

薄情如纸竹为心，辜负丝丝用意深。一自飞扬留不住，天涯消息向谁寻。
看美人放纸鸢（五首）
作者：杨宛
朝代：明

时来便逐浮云去，一意飘扬万种空。自是多情轻薄态，佳人枉自怨东风。
秋日书梵经藏佛腹
作者：杨宛
朝代：明

碧瓦云楸映半塘，静从秋色到修篁。聊存心力于经卷，不负闲身住草堂。微雨暗飘毫素润，轻风徐动墨池香。书成却恨无人识，故向真空密处藏。
种桐
作者：杨宛
朝代：明
体裁：古风

静居无寄怀，种桐广除内。桐高盈丈馀，风露相吸逮。本以迟凤栖，凤栖不可再。我闻古良士，往往思其外。预愁斲为琴，知音复谁在。
舟泊黄河与止生舟隔两岸口占寄示
作者：杨宛
朝代：明

恨打鸳鸯两岸飞，两心相望共依依。何如溪上眠沙稳，相逐相呼趁月归。
闻雁
作者：杨宛
朝代：明

万里翩翩度碧虚，月明送影意何如。也知一向郎边过，自是多情少寄书。
金人捧露盘·咏秋海棠
作者：杨宛叔
朝代：明
体裁：词

记春光，繁华日，万花丛。正李衰、桃谢匆匆。侬家姊妹，妖枝艳蕊笑东风。薄情曾共春光去，惆怅庭空。到如今，馀孤干，羞桃李，一园中。怜娇姝、试沐新红。恐伤姊意，含芳敛韵绮窗东。邻家不分伊偏占，放出芙蓉。
丁卯桥
作者：杨巍
朝代：明

愧我尘埃客，两过丁卯桥。徘徊醉吟处，碧树自萧萧。
丁字沽
作者：杨巍
朝代：明

可怪直沽水，翻为丁字流。扁舟何处去，风起浪悠悠。
七十二君封禅处桃花谷口几残碑独传李白诗魂在海日长看夜半时
作者：杨巍
朝代：明

衡岳南来江汉分，赤霞深护祝融君。芙蓉石上几时到，一夜心飞七泽云。太华岧峣第一峰，陈抟仙后有遗踪。何年去访高眼处，万里青天跨白龙。少室峰头迹未陈，骑羊仙者是吾身。自从玉女窗前别，落魄尘寰五十春。
七十二君封禅处桃花谷口几残碑独传李白诗魂在海日长看夜半时·其一
作者：杨巍
朝代：明

衡岳南来江汉分，赤霞深护祝融君。芙蓉石上几时到，一夜心飞七泽云。
七十二君封禅处桃花谷口几残碑独传李白诗魂在海日长看夜半时·其三
作者：杨巍
朝代：明

少室峰头迹未陈，骑羊仙者是吾身。自从玉女窗前别，落魄尘寰五十春。
七十二君封禅处桃花谷口几残碑独传李白诗魂在海日长看夜半时·其二
作者：杨巍
朝代：明

太华岧峣第一峰，陈抟仙后有遗踪。何年去访高眼处，万里青天跨白龙。
三家村
作者：杨巍
朝代：明

海色暗荒原，萧条自一村。日高不见火，人到始开门。屋比巢居陋，储无儋石存。犹闻催两税，对此欲销魂。
上元宴集以病不赴柬荆人喻明府燕人于李二广文
作者：杨巍
朝代：明

微风韵春夕，圆月吐城闉。式宴偕流俗，旨酒娱嘉宾。火树明还艳，丝竹间且陈。燕赵多英客，荆郢尽词人。雄谈惊四座，击节洽芳辰。顾予寂寞士，独与药炉亲。今宵有高咏，贻来慰病身。
不遇贤宗务老诗以言情
作者：杨巍
朝代：明

未须承面语，从古有神交。礼乐河间在，诗篇太白豪。南山与寿并，北斗自名高。赠我无他物，王祥一佩刀。
东关寺杏花
作者：杨巍
朝代：明

野寺寻芳日已斜，春风无力挽飞花。不知开落谁为主，欲向山僧问法华。
东关寺牡丹
作者：杨巍
朝代：明

洛阳春色艳难胜，金谷于今半葛藤。争似一株山寺里，夜深犹映佛前灯。
中秋岭园对月
作者：杨巍
朝代：明

为问林塘月，如何分外明。转怜河汉近，偏映竹松清。疑有羽人驾，杳无天籁声。庾公兴深浅，兹夕可相并。
临城逢贾少尹
作者：杨巍
朝代：明

下邑均田日，高才众所推。岂期淮泗上，复见凤鸾姿。海运终难讲，河漕要众思。君家三策在，定不负明时。
为任柏溪题画二首
作者：杨巍
朝代：明

箕踞科头烟雾间，百年生计是青山。陶诗和罢无人见，落日苍松一鹤还。万壑萦回一草亭，溪云漠漠山青青。主人何处寻芝术，留得松声与客听。
为任柏溪题画二首·其一
作者：杨巍
朝代：明

箕踞科头烟雾间，百年生计是青山。陶诗和罢无人见，落日苍松一鹤还。
为任柏溪题画二首·其二
作者：杨巍
朝代：明

万壑萦回一草亭，溪云漠漠山青青。主人何处寻芝术，留得松声与客听。
乙未除夕
作者：杨巍
朝代：明

自嗟七十九年身，滚滚流光又及春。莫怪更深不肯睡，天明便是八旬人。回头细数七旬身，白发灯前更候春。纵使明朝增一岁，依然三世太平人。
乙未除夕·其一
作者：杨巍
朝代：明

自嗟七十九年身，滚滚流光又及春。莫怪更深不肯睡，天明便是八旬人。
乙未除夕·其二
作者：杨巍
朝代：明

回头细数七旬身，白发灯前更候春。纵使明朝增一岁，依然三世太平人。
九日京城西和汪山人韵
作者：杨巍
朝代：明

京国城西几度秋，若非高士共谁游。千家楼阁随登眺，一片湖山费应酬。风雨乍晴天有意，烟尘不动客堪留。樽前忽诵黄花句，应是珊瑚入钓钩。
九日同吕山人登览旷亭
作者：杨巍
朝代：明

极目川原外，放怀天地间。千林秋叶坠，万里塞鸿还。风雨诗偏壮，茱萸晚正斑。不因君落帽，谁解是龙山。
九日寄王少参
作者：杨巍
朝代：明

可惜重阳候，年年客里过。登临吾不惬，怀抱尔如何。落日黄榆满，悲风紫塞多。无由一缩地，把酒慰蹉跎。
九日忆亡弟岩
作者：杨巍
朝代：明

自汝弃予后，出门益觉难。无人陪笑语，对酒独悲酸。荆树霜中老，鹡鸰原上寒。茱萸虽满把，含泪不能看。
九日登马谷山
作者：杨巍
朝代：明

登高此日亦奇哉，野色潇然渤海隈。独喜寒花开绝顶，宁须戏马向层台。浮云万里天难问，落木三秋雁正来。何事牛山不痛饮，沾衣徒使后人哀。
九日登高
作者：杨巍
朝代：明

已作云中客，更登塞上台。风尘回老眼，节序托深杯。碧海雁行断，阴山雨气来。故园今日菊，惆怅向谁开。
乡试场屋中作
作者：杨巍
朝代：明

明远楼头星斗稀，三声画角雁南飞。此时父母应相说，共喜儿郎入棘闱。
乱后经小石寺
作者：杨巍
朝代：明

桑乾河畔寺，门对战场开。乱后僧多去，雨中客独来。霜笳连磬院，野烧到经台。无计平边塞，尘心空自哀。
乾陵
作者：杨巍
朝代：明

毒雾生阴壑，悲风吹旷野。残烧无人收，山高土色赭。当时信奢丽，遗趾尚豁閜。蔓草缠翁仲，积沙没石马。突兀七层碑，字蚀讵堪打。柏尽根亦无，泉涸水不泻。彼巢敢肆虐，始悟漆铜假。文景葬平原，过客拜陵下。
五岳各赋一绝
作者：杨巍
朝代：明

玄岳去天尺五遥，阴崖长夏雪难消。聚仙亭上谁能住，万壑松风起夜涛。
五月廿七为诞陶儿日时寓都门听覆试念之作此
作者：杨巍
朝代：明

两年诞汝日，皆在客途间。正属炎蒸候，其如游子颜。科名是何物，天性自相关。从此堪偕隐，云深马谷山。
井陉道中苦暑
作者：杨巍
朝代：明

道上行人渴欲死，病夫其柰此炎蒸。相如不得金茎露，杜甫空思玉井冰。炎天又出玉门关，路狭浑如在火间。忽忆沧江长散发，柳边石上弄潺湲。
井陉道中苦暑·其一
作者：杨巍
朝代：明

道上行人渴欲死，病夫其柰此炎蒸。相如不得金茎露，杜甫空思玉井冰。
井陉道中苦暑·其二
作者：杨巍
朝代：明

炎天又出玉门关，路狭浑如在火间。忽忆沧江长散发，柳边石上弄潺湲。
京衢谣
作者：杨巍
朝代：明

风寒僵马足，雪厚没车轮。可怪九衢内，犹多来往人。
介子推祠
作者：杨巍
朝代：明

龙蛇寂寞一祠存，浊世谁知处士尊。漫向绵山空堕泪，火能烧骨不烧魂。
伤杏花
作者：杨巍
朝代：明

方喜杏花烂漫开，岂禁风雪两相催。何如松柏岭头树，依旧苍苍映绿苔。
偏关北望
作者：杨巍
朝代：明

耕牧春仍废，台隍敌作邻。受降城不远，恢复是何人。
偶题
作者：杨巍
朝代：明

正是小春天，欲眠不得眠。方为诗思苦，又办酒家钱。
偶题渔樵图各一首示知己者
作者：杨巍
朝代：明

终日江头坐，临流非羡鱼。狂澜嗟未倒，愁思竟何如。不断终南路，难辞金马门。去留两未得，俯仰愧乾坤。
偶题渔樵图各一首示知己者·其一
作者：杨巍
朝代：明

终日江头坐，临流非羡鱼。狂澜嗟未倒，愁思竟何如。
偶题渔樵图各一首示知己者·其二
作者：杨巍
朝代：明

不断终南路，难辞金马门。去留两未得，俯仰愧乾坤。
元夜曹学宪纪山枉过有述
作者：杨巍
朝代：明

三年三晋地，腊尽复春宵。忽讶年华改，兼悲故国遥。文章惭往哲，出处愧清朝。把酒疏灯下，君来慰寂寥。
元夜病足
作者：杨巍
朝代：明

春到人犹病，寒灯卧似吟。篮舆他日事，药裹异乡心。岁序惊沙塞，椒花忆故林。归期仍未定，沧海梦中深。
先大夫曾署大沽河过此有感
作者：杨巍
朝代：明

偶过先子曾游处，触物逢人倍感伤。每讶沧桑谁变改，翻悲天地有存亡。当年渔父犹知德，旧日官衙不见墙。向晚潮声和泪落，寒烟带日色苍苍。
八月初八日饮刘参戎对月亭
作者：杨巍
朝代：明

亭静月娟娟，清光此处偏。关山元有曲，河汉正初弦。影动金樽里，寒生宝剑边。不因烽火少，安得醉华筵。
再游双山寺
作者：杨巍
朝代：明

峰前峰后匝烟萝，再到浑疑隔世过。野水近增秋磬响，山云长傍寺门多。每逢胜地心偏惬，自叹浮生鬓已皤。欲共老僧修净业，风尘犹未息干戈。
再登黄台
作者：杨巍
朝代：明

古台重眺览，日色带沙黄。雨水三春少，风烟万里长。时时防寇盗，处处罢耕桑。老泪不须堕，经纶有庙堂。
再过柏井驿将别任柏溪铠
作者：杨巍
朝代：明

十载题诗处，青山满驿门。与君今日别，白发向中原。客路看春树，寒灯照夜言。明朝故关上，回首一销魂。
再过观音堂赠老尼
作者：杨巍
朝代：明

野店南来古佛堂，旧游回首几星霜。不知别后参何法，枯木寒岩带夕阳。
冬日喜韩纪善过访
作者：杨巍
朝代：明

叹尔王门客，长裾未著身。游梁终授简，访戴愧非人。雪散遥林色，杯倾大海滨。不须论出处，南北正风尘。
冬月苗汝材自晋中以毡衣巾见赠诗以谢之
作者：杨巍
朝代：明

雪天草阁自优游，仍拟张衡古四愁。裘帽两函分海县，故人千里忆并州。兴来剡水寻诗客，囊尽长安当酒楼。缱绻已知君意在，愧无锦绣段相酬。
冷泉关别张安轩少参徐南野佥宪二同年
作者：杨巍
朝代：明

羡汝同南去，嗟予独北还。离筵临野水，客路入秋山。世故谁相语，尘心自不閒。那堪分手处，日暮冷泉关。
冷泉寺
作者：杨巍
朝代：明

小亭曲槛石泉幽，古壁苔花偈半留。何代金银开上界，常时松柏似深秋。娟娟汾月寒摇磬，细细霍云晚抱楼。此地最宜消渴病，人间炎海不胜愁。
出京别诸公
作者：杨巍
朝代：明

春日去都门，河桥气色温。为因乞骸骨，宁不恋君恩。白首家千里，红亭酒几尊。治平诸老在，深足慰离魂。
出塞
作者：杨巍
朝代：明

一望祁连北，沙黄昼不分。沿山皆汉帜，隔水是尘氛。风劲霜雕入，碛寒野兕闻。髑髅啼白日，犹似怨将军。
初春卧病答喻明府韵
作者：杨巍
朝代：明

玄英岁云谢，缠绵仍负痾。百龄今已半，日月谅无多。心含万古愁，岂不滑其和。春来散情性，徙倚眄庭柯。贤愚会有极，孰如冥运何。开门得琼藻，慷慨一悲歌。道丧昔已然，不必问蹉跎。秪当饮美酒，莫使岁华过。
初至海上时有倭警
作者：杨巍
朝代：明

一气混茫白画阴，不知大块有高深。潮酣真惧初来客，岁暮空怀远望心。日隐蛮墟将万里，烟生蜃岛忽千寻。于今圣主当中国，海若天吴莫浪侵。
初至雁门谒闵中丞
作者：杨巍
朝代：明

余本鲁诸生，未习戎马事。前年释裋褐，万里向边地。秋风起雁门，羽书日三至。中丞燕赵豪，临敌有暇思。幕中集群画，辕门列虎士。亦欲效区区，坐使疆埸治。但求干戈戢，勋名非所志。
北楼口留别许参戎
作者：杨巍
朝代：明

扰扰烟尘际，离觞对晚晖。悲风嘶去马，落叶上征衣。野烧临河断，寒沙带雪飞。愿君思灭寇，慷慨振军威。
北楼道中次前溪韵
作者：杨巍
朝代：明

寒花夹路向边城，云里楼台粉堞明。到处长看霜树色，无时不听野泉声。松间石鼠冲人散，雨后山鸡绕涧鸣。最喜秋来烽火少，题诗终日只閒行。
南园刈麦
作者：杨巍
朝代：明

刈麦向南圃，城中不异村。晴风低乳燕，夏日满衡门。岂独糊家口，且思供酒樽。生涯谁谓薄，郭外有鸡豚。
南山上人来访送以小诗
作者：杨巍
朝代：明

寂寞谁相访，师来千里馀。不言心自了，一咒病能除。归路石仍滑，世缘老更疏。从兹门再掩，草色遍郊居。
即事
作者：杨巍
朝代：明

世事浑无补，归心祗昼眠。飞来何处雨，一洗汉山川。海宇丰登日，宰臣罢去年。单于犹未歇，谁为勒燕然。
古城看猎因至黄龙渚
作者：杨巍
朝代：明

古城城畔断蓬飞，日压平原正合围。才短岂能为猎赋，年衰犹未息兵机。即看满目寒云起，忽忆边头羽骑归。欲把雄心吊前代，秋风吹上钓鱼矶。
古龙王庙
作者：杨巍
朝代：明

一间古庙向黄昏，四壁空瞻土像存。未见岁时供伏腊，犹闻雷雨覆乡村。沙痕风积香花地，药蔓秋悬霹雳门。漫说精灵能变化，眼前摇落不堪论。
吊土木
作者：杨巍
朝代：明

边马南侵日，銮舆北狩辰。当年谁护跸，万乘独蒙尘。社稷忧危极，乾坤战斗频。运衰凭贵倖，事往忆忠臣。故垒青山绕，平芜白骨新。天阴啼鬼处，犹自感行人。
同朱金庭僚长扈跸宿瓮山寺
作者：杨巍
朝代：明

野寺临寒渚，僧房依暮山。不因扈仙跸，那得叩禅关。朗月旌旗近，严更钟梵閒。况同朱仲晦，高论碧云间。
同沈生京李生舒华宿清凉庵
作者：杨巍
朝代：明

我从炎海来，乃至清凉境。阴壑草树寒，绝顶天风劲。幽怀自兹开，老眼亦一骋。白云生洞口，远与诸村映。旷哉天地间，此道谁略领。休文耽苦吟，李生习禅定。相对寂无言，意与山俱静。夜深清磬发，尘梦倏然醒。
同王少参游清虚观四首
作者：杨巍
朝代：明

径转孤峰外，霞明仙苑边。瑶华开几世，丹灶闭多年。洞古云长合，堂虚日独悬。登临有王烈，共咏紫芝篇。逸思驾天风，飘飖出半空。山川云日里，楼阁画图中。洞隐千年鹿，潭飞万里鸿。平生慕仙迹，此地即崆峒。金扉凌倒景，玉女俨层台。地静人同鹤，峰奇锦作苔。乱云行处起，清吹坐中来。仙驾杳不至，谁将宝箓开。山晚鸟犹吟，穷幽此日心。危途愁作客，胜境欲抽簪。紫涧松风满，瑶坛花雾深。归来应梦到，缥缈翠云岑。
同王少参游清虚观四首·其一
作者：杨巍
朝代：明

径转孤峰外，霞明仙苑边。瑶华开几世，丹灶闭多年。洞古云长合，堂虚日独悬。登临有王烈，共咏紫芝篇。
同王少参游清虚观四首·其三
作者：杨巍
朝代：明

金扉凌倒景，玉女俨层台。地静人同鹤，峰奇锦作苔。乱云行处起，清吹坐中来。仙驾杳不至，谁将宝箓开。
同王少参游清虚观四首·其二
作者：杨巍
朝代：明

逸思驾天风，飘飖出半空。山川云日里，楼阁画图中。洞隐千年鹿，潭飞万里鸿。平生慕仙迹，此地即崆峒。
同王少参游清虚观四首·其四
作者：杨巍
朝代：明

山晚鸟犹吟，穷幽此日心。危途愁作客，胜境欲抽簪。紫涧松风满，瑶坛花雾深。归来应梦到，缥缈翠云岑。
同罗近溪先生夜坐
作者：杨巍
朝代：明

南州高士神仙侣，一夕相逢世虑无。坐听玄谈清不寐，泠泠霜月贮冰壶。
同舒司寇登城西真如寺塔
作者：杨巍
朝代：明

宝塔共登临，遐观遂此心。海山开万里，烟霭净千林。凤阙瞻逾近，龙宫视转深。漫言离色界，花雨惹衣襟。
吕宪长惠余七宝丹云服之黑发延年惟与豆乳不宜余幼寒素独与此味相善每呼为淡友戏作别淡友诗
作者：杨巍
朝代：明

岁晏起秋风，群芳倏凋悴。感此嗟余生，反为形所累。偶得紫汞方，服食仙可至。钟鼎误时人，吾将从此逝。独有贫贱交，如何一旦弃。
听黄鹂
作者：杨巍
朝代：明

春城何处啭黄鹂，才听忽飞别树枝。因忆故园最深处，一尊相伴日西时。
和吕二山人君子居韵二首
作者：杨巍
朝代：明

渤海非东海，穷乡奈薄游。惭予为地主，爱汝独风流。野色蓬三径，涛声夜一楼。邻人亦知德，送酒过墙头。此地谁堪隐，君来就我居。若非耽寂寞，宁不厌樵渔。绿柳村边舍，黄庭枕上书。相看吾道在，世路竟何如。
和吕二山人君子居韵二首·其一
作者：杨巍
朝代：明

渤海非东海，穷乡奈薄游。惭予为地主，爱汝独风流。野色蓬三径，涛声夜一楼。邻人亦知德，送酒过墙头。
和吕二山人君子居韵二首·其二
作者：杨巍
朝代：明

此地谁堪隐，君来就我居。若非耽寂寞，宁不厌樵渔。绿柳村边舍，黄庭枕上书。相看吾道在，世路竟何如。
和吕二山人病酒作
作者：杨巍
朝代：明

君来不独为逃暑，河朔风流自今古。解囊时出海岳图，对人不作寒暄语。平生嗜酒苦无钱，愿我买田多种黍。年年五月访我来，红葵白葵满树开。不须更作惊人句，且向花前倾酒杯。
和吕二山人病酒口号
作者：杨巍
朝代：明

好奇空自笑扬雄，海上俄来吕甬东。卧病吟诗头共白，闭门三日雨声中。
和吕山人夏日集岭园遇高生韵
作者：杨巍
朝代：明

绿树阴浓覆短篱，相逢正是夏深时。种瓜不负青门约，对酒仍歌白苧词。燕掠纷纷来近渚，蝉鸣个个向高枝。天边忽报夕阳尽，为遇渔樵归去迟。
和吕山人戏作病足病腹歌
作者：杨巍
朝代：明

嗟我方病足，君何亦病腹。狂来还饮几斗酒，行时须仗一竿竹。我足经旬不出门，昨宵犹梦向王屋。鞭箠雷霆开道路，喝叱鸾鹤同奴仆。君腹几日不能食，就中空阔多所畜。已饮仙家之玉液，更得佛氏之金粟。拉君共上昆崙居，餐霞驭风心何如。
和吕山人病酒
作者：杨巍
朝代：明

酒病尝难受，山人其奈何。诗仍枕上得，饭已午时过。问字良朋集，闭门芳草多。忽闻发高兴，予亦散微痾。
和吕山人遂初堂韵
作者：杨巍
朝代：明

茅堂得词客，相对两忘机。以彼心常逸，惭予病始归。渔樵元旧业，荷芰有初衣。堪向此中老，回头万事非。
和吕山人醉蝶吟
作者：杨巍
朝代：明

小圃开樽七月初，蛱蝶飞来如相呼。狂客当筵笑拍掌，五色翩翩下复上。一吸杯中真有神，平头奴子却生嗔。徘徊宛转不欲去，似恋云林最深处。或是刘伶所化欤，不然嗜酒何同予。万事无如一醉好，滕王庄叟两蘧蘧。
和周明府
作者：杨巍
朝代：明

自分明时老一丘，况逢茂宰更何愁。怪来酒醉西园夜，犹向灯前梦九州。
和王侍御自沁州见寄兼送还朝二首
作者：杨巍
朝代：明

柱史吾乡彦，高情奈别何。有书来晋水，无梦不漳河。乱后征徭急，明时谏诤多。老怀关世事，况听大风歌。近报干戈息，遥瞻日月新。乘骢趋北阙，遗惠泣西人。道路千山霁，莺花上国春。王褒能献颂，不祀碧鸡神。
和王侍御自沁州见寄兼送还朝二首·其一
作者：杨巍
朝代：明

柱史吾乡彦，高情奈别何。有书来晋水，无梦不漳河。乱后征徭急，明时谏诤多。老怀关世事，况听大风歌。
和王侍御自沁州见寄兼送还朝二首·其二
作者：杨巍
朝代：明

近报干戈息，遥瞻日月新。乘骢趋北阙，遗惠泣西人。道路千山霁，莺花上国春。王褒能献颂，不祀碧鸡神。
和王兵宪寄秋日诗韵
作者：杨巍
朝代：明

白日无多其柰秋，每逢清夜共谁游。吟成张翰黄花句，醉上庾家明月楼。世事犹能入梦魂，却因多病乞文园。向来三辅论兵地，短剑长缨动塞门。关山北望漫踌蹰，闻道单于款塞初。此日江湖堪自慰，知君不向酒杯疏。
和王兵宪寄秋日诗韵·其一
作者：杨巍
朝代：明

白日无多其柰秋，每逢清夜共谁游。吟成张翰黄花句，醉上庾家明月楼。
和王兵宪寄秋日诗韵·其三
作者：杨巍
朝代：明

关山北望漫踌蹰，闻道单于款塞初。此日江湖堪自慰，知君不向酒杯疏。
和王兵宪寄秋日诗韵·其二
作者：杨巍
朝代：明

世事犹能入梦魂，却因多病乞文园。向来三辅论兵地，短剑长缨动塞门。
和王司徒元旦早朝之作
作者：杨巍
朝代：明

身事清朝已历三，羡君华发尚宜簪。星回万里天将曙，燎映千门路更谙。虎拜转从新岁健，龙颜长并上公参。应陈国计匡明主，出入休言力不堪。
和王宪副西石宿左卫见怀
作者：杨巍
朝代：明

寒夜客何如，更堪喧鼓角。乱山残雪里，能无动离索。羊河不隔梦，飞去共君酌。两地结孤悰，灯花向人落。
啄木唫
作者：杨巍
朝代：明

啄木鸟，五花色。朝飞城南，暮飞城北。老树无虫啄，风叶徒恻恻。鸟以虫为饵，虫在树心里。雨注风刮树欲死，明年何处哺其子。尔不见首阳山中蝉，吸露向风烟。又不见延陵江上雁，啄稻在平田，只今树木高于天。吁嗟啄木鸟，尔心胡不然。
喜吕二山人中父见访
作者：杨巍
朝代：明

客自越中来，沧江访逸叟。念别倏经年，新诗得几首。嗟君衣上尘，笑我门前柳。世事多翻覆，各掩谈天口。留君且莫行，床头有黍酒。
嘲儒
作者：杨巍
朝代：明

尼父不言静，后儒何怪哉。纷纷诸语录，皆自五灯来。
塞上谣
作者：杨巍
朝代：明

年年筑边城，敌骑犹出没。夜深沙月寒，空照杞梁骨。
壬申九日登览旷亭忆旧会兼喜谷司马初还次前韵
作者：杨巍
朝代：明

往事真如昨，登高复此间。岁时人半老，江海客初还。暮雁声偏疾，寒花色自斑。不须多感慨，东望有牛山。
夏日读吕山人甲子稿
作者：杨巍
朝代：明

灵雨初过暑气徂，残虹半落青天隅。谁人探得骊龙珠，山精海怪来相呼。十二楼台争献图，蛟螭潜泣愁水枯。白画梦狎昆仑奴，野鬼扪舌撼户枢。醉抛瑶杵碎冰壶，松风飒飒寒人肤。童子汲井鸣辘轳，狂夫消渴一旦无。
夏日送王学博之颍
作者：杨巍
朝代：明

鲁南即是楚，谁谓客程遥。赤日时方急，青毡兴自饶。花开三户地，门对七星桥。欧子读书所，西湖迹未销。
夏日野塘泛槎
作者：杨巍
朝代：明

十亩野塘里，浮槎亦胜游。不知三伏暑，浑似五湖秋。映酒垂红蓼，傍人起白鸥。因思西里泊，毒雾若为愁。
夏日饮途次小山中用韵
作者：杨巍
朝代：明

山开屏障树为篱，座上烟云堕酒卮。鸟爱重阴啼不歇，诗逢佳境句多禆。梦魂渺渺江湖远，心事悠悠道路知。避暑且图河朔醉，吏人漫报夕阳时。
夜半有感
作者：杨巍
朝代：明

土木形骸老更慵，十年耳目已如封。忽然夜半屋生白，听得城南古寺钟。
夜渡滹沱
作者：杨巍
朝代：明

夜渡滹沱水，茫茫几里宽。舟行人不觉，波动棹声寒。彼岸千灯候，戍楼晓月残。趋朝正此际，老矣别长安。
天生黍歌
作者：杨巍
朝代：明

吾皇圣德一何深，小臣两次受兼金。买田百亩连沧海，结宇三间傍翠岑。耕凿自拟他日事，驱驰欲尽平生心。自从得病放田里，伏枕三年今始起。为农转觉帝力多，疏懒其如众口何。不乘款段泽中去，长荷锄犁岭上过。可喜今逢大有年，官家为政若烹鲜。柴门不见里胥到，野老惟闻日晏眠。夜来新得满犁雨，南亩有禾深几许。初闻木绵齐发花，更报荒田皆生秬。频年赤地愁无禾，谁能不播苗尽吐。人力虽勤未必然，始知造化功为巨。清贫已得真宰怜，酒钱不苦无人与。时当伏腊可作粢，客若远来亦堪茹。里中贫者无其数，落穗任教村僮取。感应由来仰至尊，秋成定然酒满盆。醉祝吾皇亿万寿，以报天高地厚恩。
太原寒食和纪山韵二首
作者：杨巍
朝代：明

寒食客中只醉眠，不知何处杏花天。雁门此日犹烽火，却向绵山独禁烟。山城亦自有游人，柳色千条汾水滨。见说汉宫新赐火，况闻楚客唱阳春。
太原寒食和纪山韵二首·其一
作者：杨巍
朝代：明

寒食客中只醉眠，不知何处杏花天。雁门此日犹烽火，却向绵山独禁烟。
太原寒食和纪山韵二首·其二
作者：杨巍
朝代：明

山城亦自有游人，柳色千条汾水滨。见说汉宫新赐火，况闻楚客唱阳春。
太原除夕
作者：杨巍
朝代：明

今夕山城里，客心坐转烦。年光分半夜，燎火闭千门。续酒惜残腊，感时念故园。所欢吾母健，万事不须论。
奉命祭霍山六韵
作者：杨巍
朝代：明

祀事存虞典，山名载礼经。汾河真若带，嵩岳即维屏。候气云长紫，凌寒树亦青。根蟠乾艮地，户堕井参星。缥缈闻天乐，阴森肃夜灵。吾皇勤秩望，晋土借安宁。
孤山独秀
作者：杨巍
朝代：明

谁将一片石，高插向晴昊。留与路人看，天风吹不倒。
安邑逢阎给舍二首
作者：杨巍
朝代：明

青琐同趋日，声名汝独先。别来多岁月，老去阻山川。杯酒还今夕，风波忆往年。五云回首处，相对一潸然。闻君高卧处，门向翠微开。野径葡萄熟，山桥麋鹿来。閒居应作赋，治世孰怜才。余亦思归者，沧江有钓台。
安邑逢阎给舍二首·其一
作者：杨巍
朝代：明

青琐同趋日，声名汝独先。别来多岁月，老去阻山川。杯酒还今夕，风波忆往年。五云回首处，相对一潸然。
安邑逢阎给舍二首·其二
作者：杨巍
朝代：明

闻君高卧处，门向翠微开。野径葡萄熟，山桥麋鹿来。閒居应作赋，治世孰怜才。余亦思归者，沧江有钓台。
客中
作者：杨巍
朝代：明

到处悲新事，连宵梦故林。鬓毛谁愿白，无柰客中心。
宴集惠安伯宅呈省中旧僚
作者：杨巍
朝代：明

早从诸彦侍明光，此日重登世爵堂。白发尚堪陪宴饮，清时谁不羡鹓行。门前柳亸春城色，座上花分御苑香。欣遇圣朝容献纳，共将尧舜事吾皇。
家居次吕山人
作者：杨巍
朝代：明

罢官真是迟，多病老来时。难抱灌花瓮，空临洗砚池。闭门春草长，伏枕隙驹驰。潦倒不堪用，非君孰我知。
宿凌云寺二绝句
作者：杨巍
朝代：明

系马夕阳边，山僧讶客至。门开古殿秋，云是凌云寺。野寺一僧住，朔风万里来。敌营犹未徙，猎火照边台。
宿凌云寺二绝句·其一
作者：杨巍
朝代：明

系马夕阳边，山僧讶客至。门开古殿秋，云是凌云寺。
宿凌云寺二绝句·其二
作者：杨巍
朝代：明

野寺一僧住，朔风万里来。敌营犹未徙，猎火照边台。
宿吴城驿
作者：杨巍
朝代：明

孤城夜里到，雪色正漫漫。乱后人家少，山深灯火寒。悲风吹古树，入梦似惊湍。明日黄芦岭，弥知边路难。
宿回龙观
作者：杨巍
朝代：明

沙际开瑶馆，銮舆几度过。日回双阙迥，云傍九陵多。承露空仙掌，沿阶自绿萝。夜深清吹发，犹忆旧鸣珂。
宿土明村
作者：杨巍
朝代：明

北来三百里，才见此孤村。自有干戈后，惟馀老稚存。山川空对客，风雪不关门。邻壁何人住，哭声夜尚吞。
宿太安驿
作者：杨巍
朝代：明

长路客心倦，悬崖暮景斜。壑深云并黑，夜久月初华。短烛啼山鬼，高风动塞笳。王城知渐近，犹自梦烟霞。
宿小山望海寺
作者：杨巍
朝代：明

岩头灯火起，几处见僧房。萝薜昏初夜，星河满上方。人归山店远，磬入海天长。明日正东望，蓬莱接混茫。
宿岔道村家
作者：杨巍
朝代：明

乱石为墙篱作门，今宵寄宿两家村。圣恩已许归田去，犹自江湖绕梦魂。
宿怀安读王宪副壁间有怀诗次韵
作者：杨巍
朝代：明

新句壁间读罢惊，诗家君亦是长城。吟随鼓角声俱壮，思入星河影倍清。愤世曾闻扪虱语，经秋复见忆鲈情。此时安得一携手，把酒关山醉月明。
宿瓦云驿
作者：杨巍
朝代：明

萧条来野馆，秋草正凄凄。复此闻风雨，兼之厌鼓鼙。经年阶树老，入夜怪禽啼。独坐生归思，田园渤海西。
宿穆陵关效杜荀鹤体
作者：杨巍
朝代：明

野馆千山里，颓垣少四邻。雄图追往古，衰鬓忆吾亲。岩月望不出，秋虫聒杀人。关门候明发，南去有通津。
宿穆陵关次壁间韵
作者：杨巍
朝代：明

一路入千山，行人日不閒。那堪霜月白，独宿穆陵关。
寄吕山人用韵
作者：杨巍
朝代：明

残冬仍寄食，念尔老无家。迹尚如飘梗，情多似乱麻。绨袍谁见赠，鲁酒自应赊。闻作王门客，笔头想梦花。
寄四明张公子
作者：杨巍
朝代：明

翩翩美公子，早晚即升堂。探韵过南史，为园似辟彊。越中江路远，济上海天长。会面无由得，裁诗作报章。
寄平定李给事
作者：杨巍
朝代：明

短李曾为青琐郎，诗名谏草擅时芳。逢人首问平安否，高卧冠山白发长。
寄淮阳张给事
作者：杨巍
朝代：明

予多张季鹰，行与古人并。谏主曾焚草，为诗独擅名。淮阳山水郡，海上薜萝城。见面何由得，空劳梦寐情。
寄董佥宪閒居二首
作者：杨巍
朝代：明

闻君已解任，投老向青齐。结屋长山北，买田渤海西。花应栽满径，药想种成畦。处处堪行乐，春来酒自携。济世须安石，东山岂合归。尚存韬略箧，新作芰荷衣。紫塞名仍远，苍生志不违。长春高卧夜，犹梦羽书飞。
寄董佥宪閒居二首·其一
作者：杨巍
朝代：明

闻君已解任，投老向青齐。结屋长山北，买田渤海西。花应栽满径，药想种成畦。处处堪行乐，春来酒自携。
寄董佥宪閒居二首·其二
作者：杨巍
朝代：明

济世须安石，东山岂合归。尚存韬略箧，新作芰荷衣。紫塞名仍远，苍生志不违。长春高卧夜，犹梦羽书飞。
寄讯纪山
作者：杨巍
朝代：明

山连巫峡云为馆，花映楼台玉作人。把酒听歌明月夜，还闻世上有风尘。
寄赠王颍州
作者：杨巍
朝代：明

为政风流世所无，一时声价满留都。褰帷夜动长淮月，省稼秋过十里湖。楚地有人歌召杜，汉家从郡起公孤。他年南国怀恩泽，定向甘棠咏大夫。
寄送曹学宪之任江西参政
作者：杨巍
朝代：明

明时薇省重词臣，南望章江兴转新。天上彩云随去鹢，域中庐岳待高人。滕王阁敞千峰晓，徐孺亭孤万木春。独恨支离荒塞北，未知何日挹清尘。
寄题屠赤水空明阁二首
作者：杨巍
朝代：明

闻君起草阁，赛我半间楼。深喜居相似，翻悲路阻修。江云晴乱入，山月晓还留。偶记少陵语，乾坤到十洲。高调已绝尘，林间阁又新。溪山且碍眼，名利岂关身。倚槛观无际，谈玄坐至人。漫言不识路，梦绕鉴湖滨。
寄题屠赤水空明阁二首·其一
作者：杨巍
朝代：明

闻君起草阁，赛我半间楼。深喜居相似，翻悲路阻修。江云晴乱入，山月晓还留。偶记少陵语，乾坤到十洲。
寄题屠赤水空明阁二首·其二
作者：杨巍
朝代：明

高调已绝尘，林间阁又新。溪山且碍眼，名利岂关身。倚槛观无际，谈玄坐至人。漫言不识路，梦绕鉴湖滨。
寓安邑
作者：杨巍
朝代：明

回首同安路，忽惊岁序徂。腐儒惭饩廪，多病梦江湖。涑水寒云合，条山夕照孤。荒凉城郭里，惆怅禹王都。
对山亭雪后
作者：杨巍
朝代：明

云带高峰好，况于雪后看。澹烟飘户牖，清景似江干。塞远人稀到，亭孤岁自寒。独愁防戍者，犹未解征鞍。
寿刘广文父九十
作者：杨巍
朝代：明

只今客傍秦王岛，何似家连碣石宫。自是刘晨仙骨在，百年无地不春风。才名早动九陵边，迎养仍开苜蓿筵。谁遣黄金收骏马，空教豪士得长年。
寿刘广文父九十·其一
作者：杨巍
朝代：明

只今客傍秦王岛，何似家连碣石宫。自是刘晨仙骨在，百年无地不春风。
寿刘广文父九十·其二
作者：杨巍
朝代：明

才名早动九陵边，迎养仍开苜蓿筵。谁遣黄金收骏马，空教豪士得长年。
寿图歌为任柏溪举人铠赋
作者：杨巍
朝代：明

南极星照江之浒，瑶彩离离烛万户。夜半山精作人语，化为白鹿来玄圃。圣人御天覆下土，黄河清后芝生庑。朝有贤良野无虎，四海寿康歌舜禹。误落尘网冒簪组，忽见仙翁泪堕雨。任君翩翩颜亦苦，巨鳌钓罢游寰宇。蚤立功勋报明主，与尔骑鹿昆崙去。
寿太宰虞坡杨公
作者：杨巍
朝代：明

周家师保汉尚书，翊赞三朝白发初。曳履更趋金阙早，抡才长到夜窗虚。殿中圣主流清盼，海外夷人问起居。自岳降申天意在，古来寿者定无如。
寿河南李封君其子任通政曾使琉球
作者：杨巍
朝代：明

有子今为门下省，羡公犹是黑头时。鹤姿已卜仙人寿，鸾诰新蒙圣主知。家近函关多紫气，地连嵩岳长灵芝。曾观奉使琉球录，天报忠臣良在兹。
寿董宪长七十
作者：杨巍
朝代：明

去国竟难明薏苡，一官元是为丹砂。要知天地酬君意，七十谁能鬓未华。
将赴上谷留别纪山二首
作者：杨巍
朝代：明

我为东齐人，君为南楚客。相逢晋水阳，结交见肝膈。丝竹列广庭，嬿婉届良夕。自谓长如此，讵知有行役。行役在塞门，念兹伤魂魄。恋恋不能别，乃至旷野中。衔杯各惆怅，日暮生悲风。悲风捲蓬草，一西还一东。尘世多变态，后会安可同。携手望云衢，愧彼双飞鸿。
将赴上谷留别纪山二首·其一
作者：杨巍
朝代：明

我为东齐人，君为南楚客。相逢晋水阳，结交见肝膈。丝竹列广庭，嬿婉届良夕。自谓长如此，讵知有行役。行役在塞门，念兹伤魂魄。
将赴上谷留别纪山二首·其二
作者：杨巍
朝代：明

恋恋不能别，乃至旷野中。衔杯各惆怅，日暮生悲风。悲风捲蓬草，一西还一东。尘世多变态，后会安可同。携手望云衢，愧彼双飞鸿。
小天门
作者：杨巍
朝代：明

叠嶂回环处，桃源恐在兹。云从马足起，藤向树头垂。涧水喧迎客，岩花笑索诗。殷勤留姓字，记我独来时。
尧陵
作者：杨巍
朝代：明

寒云漠漠树苍苍，晋国山河几夕阳。独有荒陵平水上，行人犹解拜陶唐。
屋成
作者：杨巍
朝代：明

一屋营方罢，倏焉到夏初。正堪蔽风雨，亦足贮琴书。绿树当门合，閒心与世疏。久无羊仲过，径草不须锄。
山中见野菊
作者：杨巍
朝代：明

是处秋能到，山寒菊亦开。香偏凝涧壑，根故远池台。不入神农谱，翻令田父猜。陶家三径里，忆尔赋归来。
岩畔僧居
作者：杨巍
朝代：明

岩畔疑无路，禅关向此分。金沙高映日，贝叶细翻云。入定妨猿啸，焚香下鹤群。何时乘兴至，清磬月中闻。
左卫秋日候王杨二君不至
作者：杨巍
朝代：明

关云看欲暝，离思我何如。野烧惊沙雁，霜风落塞榆。论文心正切，筹敌计犹疏。不醉今宵酒，空传前日书。
平定元宵无月
作者：杨巍
朝代：明

客中节序意多违，寥落山城灯火稀。尊酒闭门愁黯黯，星桥何处雪霏霏。谁堪老病逢今夕，况复风烟接帝畿。时事乡心两无赖，夜深独坐一沾衣。
平定李侍御应时予之同年友也曾视予病感之寄此
作者：杨巍
朝代：明

前年视我山中病，落日独骑骢马来。记得任家亭子上，连翘花发共衔杯。
庚寅九日登高
作者：杨巍
朝代：明

林下登高处，飘然兴不同。迎霜树五色，对酒菊多丛。世事浮云外，风流落帽中。莫愁秋渐晚，天际有归鸿。
延生来谒因善篆画各赠一绝
作者：杨巍
朝代：明

才到边城气即粗，高巾犹似鲁中儒。自言曾习阳冰学，百尺狼烟篆得无。受降城在黄河畔，东去山川接大宁。可恨何年陷沙漠，凭君图写上明庭。
延生来谒因善篆画各赠一绝·其一
作者：杨巍
朝代：明

才到边城气即粗，高巾犹似鲁中儒。自言曾习阳冰学，百尺狼烟篆得无。
延生来谒因善篆画各赠一绝·其二
作者：杨巍
朝代：明

受降城在黄河畔，东去山川接大宁。可恨何年陷沙漠，凭君图写上明庭。
张大参前溪游五台山寄此二绝句
作者：杨巍
朝代：明

峨口村南烟嶂开，人无同类与谁来。不知万木千山里，上到文殊第几台。灵山到处是花宫，秋日登临忆上公。碧涧水喧箫管处，寒岩松落酒杯中。
张大参前溪游五台山寄此二绝句·其一
作者：杨巍
朝代：明

峨口村南烟嶂开，人无同类与谁来。不知万木千山里，上到文殊第几台。
张大参前溪游五台山寄此二绝句·其二
作者：杨巍
朝代：明

灵山到处是花宫，秋日登临忆上公。碧涧水喧箫管处，寒岩松落酒杯中。
弹琴峡
作者：杨巍
朝代：明

瑶琴何处闻，停车空缅想。谷静水声幽，霜馀山气朗。无声心亦閒，况复闻清响。大道晦有时，灵物岂易赏。徘徊坐磐石，高歌动林莽。
役役
作者：杨巍
朝代：明

役役怜终日，驱车西复东。客心生塞草，世事入秋风。意向簿书倦，愁因疾病空。祗应沧海上，高坐学渔翁。
得二鹤
作者：杨巍
朝代：明

本是云霄侣，伴予守故丘。敢嫌双口累，似与二仙游。舞绕花间径，唳高尘外楼。身轻如有日，跨尔向罗浮。
得昌平杨小竹书
作者：杨巍
朝代：明

双鱼遥寄自昌平，别后谁堪春草生。记得去年风雪夜，王村寺里送君行。
忆东霞鍊师二首
作者：杨巍
朝代：明

知君名在七真中，我亦曾经访绛宫。不信昆崙丹洞里，向来烧鍊火犹红。前日桃花路口分，自言采秀入閒云。海天漠漠正东望，一鹤飞来疑是君。
忆东霞鍊师二首·其一
作者：杨巍
朝代：明

知君名在七真中，我亦曾经访绛宫。不信昆崙丹洞里，向来烧鍊火犹红。
忆东霞鍊师二首·其二
作者：杨巍
朝代：明

前日桃花路口分，自言采秀入閒云。海天漠漠正东望，一鹤飞来疑是君。
忆旧
作者：杨巍
朝代：明

野色苍茫堤口路，故人前日从兹去。天边消息几时来，系马愁看杨柳树。
忆旧有感
作者：杨巍
朝代：明

丁卯桥西忆旧游，绿杨高映酒家楼。故人莫讶凋零尽，一别江南四十秋。
忆老母
作者：杨巍
朝代：明

吾母八旬外，其如游子情。正宜怜短日，犹自恋浮名。马为看云驻，诗因陟屺成。谁云须禄养，江海有袁闳。
忆老母用松溪韵
作者：杨巍
朝代：明

乡书两月不曾闻，谁阻天边鸿雁群。游子那堪遥极目，关门高接太行云。高堂白发似丝长，三伏谁生枕簟凉。苦恋微官不归去，百年心事愧黄香。
忆老母用松溪韵·其一
作者：杨巍
朝代：明

乡书两月不曾闻，谁阻天边鸿雁群。游子那堪遥极目，关门高接太行云。
忆老母用松溪韵·其二
作者：杨巍
朝代：明

高堂白发似丝长，三伏谁生枕簟凉。苦恋微官不归去，百年心事愧黄香。
忻州雨夜
作者：杨巍
朝代：明

世虑已难遣，况当旅馆秋。寒城夜半雨，故国梦中楼。河汉几时曙，蛩螀增客愁。雁门明日路，鼓角入边州。
怀来城逢四明吕二山人二首
作者：杨巍
朝代：明

飘飘江海客，此日滞燕关。裘马狂仍甚，风尘气亦閒。寻幽秋过寺，得句暮看山。我正悲羁旅，逢君一解颜。南国乱不止，客心其柰秋。一身来万里，避地独登楼。燕树著霜变，羊河抱郭流。明年与尔去，沧海老渔舟。
怀来城逢四明吕二山人二首·其一
作者：杨巍
朝代：明

飘飘江海客，此日滞燕关。裘马狂仍甚，风尘气亦閒。寻幽秋过寺，得句暮看山。我正悲羁旅，逢君一解颜。
怀来城逢四明吕二山人二首·其二
作者：杨巍
朝代：明

南国乱不止，客心其柰秋。一身来万里，避地独登楼。燕树著霜变，羊河抱郭流。明年与尔去，沧海老渔舟。
悲性聪和尚
作者：杨巍
朝代：明

每坐更深香自焚，行年八十断声闻。已知阴魄随风尽，何处法身逐化分。滤水有罗仍挂壁，乡人结社竞参坟。禅家寂灭休垂泪，为买碑刊大鉴文。
憩怀来仰止亭次赵中丞韵
作者：杨巍
朝代：明

边城寥落战尘馀，直北犹传箭上书。那有勋名驰异域，每因花鸟忆閒居。桑乾水绕重关外，灰岭山青六月初。未必此时少颇牧，白头安用鲁中儒。
戊戌三月柬从弟伯巩
作者：杨巍
朝代：明

此日桃花恰正开，携壶去赏且徘徊。春风应解阿兄意，愁听哭声满路来。
戊戌冬日送王医北游
作者：杨巍
朝代：明

京国别多日，故乡重会时。青囊术益妙，白社许相随。鲸海波涛在，人寰岁月驰。那堪又北去，风雪正离离。
戏呈王司寇李少司徒二诗豪
作者：杨巍
朝代：明

两贤真是阨人哉，搜尽枯肠诗又来。笑我已输三舍地，推君并上百寻台。清新如此能无法，敏捷应知别有才。暂乞骚坛罢旗鼓，燕山春到万花开。
戏题三角亭三首
作者：杨巍
朝代：明

茅亭独面东，想像总无同。形出方圆外，数兼天地中。联诗宜石鼎，讲道去尸虫。混世当如此，宁论拙与工。何方问蓬岛，尘世路多岐。独向小亭坐，还如上古时。斜开蒋诩径，静遣季文思。尽日看春色，萋萋薋菉施。前后悲身世，于今记得曾。年光何鼎鼎，人意尚棱棱。白日依檐转，昏星傍溜澄。惟应招总印，共此阅传灯。
戏题三角亭三首·其一
作者：杨巍
朝代：明

茅亭独面东，想像总无同。形出方圆外，数兼天地中。联诗宜石鼎，讲道去尸虫。混世当如此，宁论拙与工。
戏题三角亭三首·其三
作者：杨巍
朝代：明

前后悲身世，于今记得曾。年光何鼎鼎，人意尚棱棱。白日依檐转，昏星傍溜澄。惟应招总印，共此阅传灯。
戏题三角亭三首·其二
作者：杨巍
朝代：明

何方问蓬岛，尘世路多岐。独向小亭坐，还如上古时。斜开蒋诩径，静遣季文思。尽日看春色，萋萋薋菉施。
戏题草屋三首
作者：杨巍
朝代：明

爽垲非吾愿，结茅独傍村。经营谋素拙，巢窟意犹存。俗士频回驾，高僧常到门。此中风日别，炙背有馀暄。土壁须臾就，柴扉容易开。海乡乏木石，栋宇借蒿莱。尚恐秋风妒，应无燕雀来。平生怀栗里，八九亦多哉。茅茨高几许，所愿避风寒。雅称蓬为户，偏宜竹作冠。自甘刍狗弃，人以卧龙看。深感谷峰老，为予赋考槃。
戏题草屋三首·其一
作者：杨巍
朝代：明

爽垲非吾愿，结茅独傍村。经营谋素拙，巢窟意犹存。俗士频回驾，高僧常到门。此中风日别，炙背有馀暄。
戏题草屋三首·其三
作者：杨巍
朝代：明

茅茨高几许，所愿避风寒。雅称蓬为户，偏宜竹作冠。自甘刍狗弃，人以卧龙看。深感谷峰老，为予赋考槃。
戏题草屋三首·其二
作者：杨巍
朝代：明

土壁须臾就，柴扉容易开。海乡乏木石，栋宇借蒿莱。尚恐秋风妒，应无燕雀来。平生怀栗里，八九亦多哉。
扬州
作者：杨巍
朝代：明

吴山楚水古扬州，人竞繁华客独愁。二十四桥桥上望，堤边杨柳寺边楼。
拟古思边二首
作者：杨巍
朝代：明

久戍在边头，春来忽已秋。雁传天外信，人倚梦中楼。自是良家子，十年九在边。鬓毛白已尽，何日勒燕然。
拟古思边二首·其一
作者：杨巍
朝代：明

久戍在边头，春来忽已秋。雁传天外信，人倚梦中楼。
拟古思边二首·其二
作者：杨巍
朝代：明

自是良家子，十年九在边。鬓毛白已尽，何日勒燕然。
挽张状元元忭
作者：杨巍
朝代：明

勋名端不负高科，白玉楼成柰命何。惟有良知心尚在，姚江深处月明多。
故关别任柏溪
作者：杨巍
朝代：明

关门从此别，对酒各沾衣。芳草临岐路，千山向夕晖。交情惟汝在，世事与心违。后会知何地，休令音信稀。
敏上人坐禅诗以嘲之
作者：杨巍
朝代：明

真僧亦在市，大道不归山。为问敏和尚，如何学闭关。寂照原无二，休从寂一边。宗门曾有语，作镜不磨砖。
敏上人坐禅诗以嘲之·其一
作者：杨巍
朝代：明

真僧亦在市，大道不归山。为问敏和尚，如何学闭关。
敏上人坐禅诗以嘲之·其二
作者：杨巍
朝代：明

寂照原无二，休从寂一边。宗门曾有语，作镜不磨砖。
斋宿对雪同王云泽侍郎
作者：杨巍
朝代：明

江国欣逢雪，飘飘度石城。丛篁声欲碎，粉署眼偏明。共慰祈年意，仍高作赋情。不知剡水曲，谁掉夜舟行。
新安言怀寄内二首
作者：杨巍
朝代：明

青春过尽始东还，滚滚红尘马首间。明日到家应共惜，菱花相对说愁颜。一年长在别离中，欢笑惟应梦里同。明日相逢还是梦，驱车仍向太行东。
新安言怀寄内二首·其一
作者：杨巍
朝代：明

青春过尽始东还，滚滚红尘马首间。明日到家应共惜，菱花相对说愁颜。
新安言怀寄内二首·其二
作者：杨巍
朝代：明

一年长在别离中，欢笑惟应梦里同。明日相逢还是梦，驱车仍向太行东。
旅中偶读元次山西阳城之诗追忆旧游拟作四首 其一 海
作者：杨巍
朝代：明

仲尼欲浮海，而我居海边。海中有大鱼，岸上有薄田。种田须荷锄，捕鱼还刺船。农夫与渔父，相见复相怜。
旅中偶读元次山西阳城之诗追忆旧游拟作四首 其三 马谷山
作者：杨巍
朝代：明

马谷近愚谷，所以人迹稀。昔名乌鹊山，不见乌鹊飞。惟有紫蕨菜，其苗高且肥。洞口封白云，专待主人归。
旅中偶读元次山西阳城之诗追忆旧游拟作四首 其二 楞严寺
作者：杨巍
朝代：明

此寺置何年，大唐贞观岁。中藏白石碣，上刻前贤字。地居古河边，门临野无际。忆我读书时，寒榻同僧睡。
旅中偶读元次山西阳城之诗追忆旧游拟作四首 其四 三里村
作者：杨巍
朝代：明

去城三里遥，亦无客来往。本是老农家，荷锄非勉强。既喜儿童愚，又见桑麻长。早晚酒一壶，自歌还自赏。
旅中偶读元次山西阳城之诗追忆旧游拟作四首·海
作者：杨巍
朝代：明

仲尼欲浮海，而我居海边。海中有大鱼，岸上有薄田。种田须荷锄，捕鱼还刺船。农夫与渔父，相见复相怜。此寺置何年，大唐贞观岁。中藏白石碣，上刻前贤字。地居古河边，门临野无际。忆我读书时，寒榻同僧睡。马谷近愚谷，所以人迹稀。昔名乌鹊山，不见乌鹊飞。惟有紫蕨菜，其苗高且肥。洞口封白云，专待主人归。去城三里遥，亦无客来往。本是老农家，荷锄非勉强。既喜儿童愚，又见桑麻长。早晚酒一壶，自歌还自赏。
早秋登龙门城楼二首
作者：杨巍
朝代：明

朔塞楼频倚，新秋天乍晴。云山兼日色，鼓角带边声。路有元人辙，台馀汉将名。杨公石柱在，极目旧开平。指点云州地，真为汉北门。八城临大漠，一路向中原。晴日山川映，秋田黍稷繁。文庄经略处，父老至今言。
早秋登龙门城楼二首·其一
作者：杨巍
朝代：明

朔塞楼频倚，新秋天乍晴。云山兼日色，鼓角带边声。路有元人辙，台馀汉将名。杨公石柱在，极目旧开平。
早秋登龙门城楼二首·其二
作者：杨巍
朝代：明

指点云州地，真为汉北门。八城临大漠，一路向中原。晴日山川映，秋田黍稷繁。文庄经略处，父老至今言。
春夕饮纪山宅醉后观火花歌用杜韵
作者：杨巍
朝代：明

画舫斋中夜清爽，主人乃是词林长。灯前爱舞欲缠头，座上呼尊自拍掌。晋苑梨花开尚迟，苏家火树今重赏。此时天女堕金花，此时东皇簇玉仗。恍惚如临蜃气楼，依稀似倚璇题榜。蜃楼璇榜倏然开，千光万焰云霄上。文采风流聚一时，眼中荣辱那堪悲。况逢盛世心无事，醉死花前不复辞。南方露布初闻捷，北极朝廷更喜慈。须臾花尽忘归去，把酒还歌芳树诗。
春夜再饯文冈宪长即席次韵
作者：杨巍
朝代：明

清夜仍瞻冠盖来，天涯去住各衔杯。乾坤愧我终无补，纲纪须君一振颓。别路山城残月满，到时棠树几花开。秦川华岳应增重，旧是梁园作赋才。
春斋漫兴
作者：杨巍
朝代：明

远地无人到，春风忆故林。傍檐独鸟啭，积雨众芳深。中散琴为侣，山公酒是心。欲骑黄鹄去，万里孰能寻。
春日
作者：杨巍
朝代：明

春日更多情，风吹杖履轻。欲聆黄鸟啭，独傍绿杨行。远甸阴云合，孤村花木荣。偶然逢野老，邀我坐柴荆。
春日再登鸡鸣山
作者：杨巍
朝代：明

去岁寒仍夜，今来春且晴。再登谙道路，高眺转分明。斥堠通沙碛，山川拥帝京。祗怜征战后，不听有鸡鸣。
春日南墅宴集
作者：杨巍
朝代：明

南郭春偏好，留人到夕阳。风吹山鸟语，花落酒杯香。
春日对酒
作者：杨巍
朝代：明

春来有酒即成醺，记得曾书白练裙。今日花开君不见，一杯谁去泻孤坟。
春日平定候代次韵詶任苗二子
作者：杨巍
朝代：明

如何已解绶，犹此客天涯。为有求羊过，频开早晚衙。诗人情自好，尘世事堪嗟。遥忆岭园里，春深树树花。
春日怀归
作者：杨巍
朝代：明

岸帻花前坐，忽同林下居。春风吹户牖，芳草遍庭除。嗜酒无馀俸，多愁懒著书。归欤桃岭上，兄弟共耕锄。
春日柬门人李生卧病
作者：杨巍
朝代：明

柳色青黄二月初，吾徒犹自检方书。纵然出郭兼携酒，眼底何人最起予。
春日病归先寄冰壶杨明府二首
作者：杨巍
朝代：明

今日还戎马，空馀疾病身。岂能当国士，终合作閒人。塞路天仍雪，海乡柳已春。所欣沾惠化，裁此报安仁。长路看山色，其如久客何。明时辞印绶，垂老向烟萝。花忆春城发，门怜芳草多。因君归兴好，到日听弦歌。
春日病归先寄冰壶杨明府二首·其一
作者：杨巍
朝代：明

今日还戎马，空馀疾病身。岂能当国士，终合作閒人。塞路天仍雪，海乡柳已春。所欣沾惠化，裁此报安仁。
春日病归先寄冰壶杨明府二首·其二
作者：杨巍
朝代：明

长路看山色，其如久客何。明时辞印绶，垂老向烟萝。花忆春城发，门怜芳草多。因君归兴好，到日听弦歌。
春日病目柬群公
作者：杨巍
朝代：明

病眼经旬不出衙，全无诗句答芳华。垂帘漫道窥丹鼎，看字浑如隔绛纱。世事愁来翻断酒，人情阅尽尚疑蛇。柳条梅蕊春俱好，何日从君向水涯。
春日行广灵山中
作者：杨巍
朝代：明

层峦曲径兴无穷，碧草晴吹三月风。怪听禽声幽树里，清怜诗句乱山中。隔林烟起和云黑，绕涧花开映水红。日暮不知是关塞，犹将归路问樵翁。
春日讯喻明府
作者：杨巍
朝代：明

君有医人术，春来亦抱痾。良以忧恤故，不为簿书多。吾乡沐休泽，节候入阳和。谷风吹广野，晴日动寒柯。卧理自高才，心赏其如何。意况本閒适，端不废弦歌。我病偶相似，芳岁俱蹉跎。寥寂仲蔚宅，华轩几时过。
春日述怀
作者：杨巍
朝代：明

晓斋春雨歇，一鸟当窗鸣。山云入我座，不知在边城。夙心本閒旷，偶无尘事营。手把楞伽读，忽已忘吾生。轩冕是何物，可以婴其情。君子贵得道，谁能顾浮名。
春日饮董氏昆仲园
作者：杨巍
朝代：明

城南十里尽桑麻，春色谁如董奉家。况是白头兄弟在，移尊偏向紫荆花。
晋祠次程古川韵
作者：杨巍
朝代：明

春到石桥客漫过，踌蹰晋国旧山河。桐圭尚琐叔虞庙，碧玉新传李白歌。地接仙源瑶草长，天连朔塞暮云多。当年霸业今何在，满目烟霞带薜萝。
暮秋醉过阳信诸君子别墅各留绝句以代面谈 其一 后溪
作者：杨巍
朝代：明

黄叶青苔遍四邻，即看秋色亦胜春。此中曾见客来否，明日裁书问主人。
暮秋醉过阳信诸君子别墅各留绝句以代面谈 其三 信溪
作者：杨巍
朝代：明

门前高柳几株斜，秋意萧条到菊花。老兴不知过重九，衔杯犹问是陶家。
暮秋醉过阳信诸君子别墅各留绝句以代面谈 其二 东沙
作者：杨巍
朝代：明

踪迹三江定五湖，当门空见有丹炉。满林落日杯还把，应笑高阳旧酒徒。
暮秋醉过阳信诸君子别墅各留绝句以代面谈 其四 北山
作者：杨巍
朝代：明

辟疆亭馆傍城阿，明月秋深带薜萝。见说时人多载酒，却令狂客梦中过。
暮秋醉过阳信诸君子别墅各留绝句以代面谈·后溪
作者：杨巍
朝代：明

黄叶青苔遍四邻，即看秋色亦胜春。此中曾见客来否，明日裁书问主人。踪迹三江定五湖，当门空见有丹炉。满林落日杯还把，应笑高阳旧酒徒。门前高柳几株斜，秋意萧条到菊花。老兴不知过重九，衔杯犹问是陶家。辟疆亭馆傍城阿，明月秋深带薜萝。见说时人多载酒，却令狂客梦中过。
曹学宪书斋谈诗次孟方伯韵
作者：杨巍
朝代：明

先生非我辈，官况似閒居。有俸全供客，无时不著书。槛云和竹冷，楼月照琴虚。大雅诗成后，浮荣想未如。
月夜
作者：杨巍
朝代：明

斋中人去夜，松际月来天。自击罗浮磬，高歌招隐篇。轩窗残雪在，河汉数星悬。鹤梦呼不起，吾心谁为传。
月夜至山园
作者：杨巍
朝代：明

而我爱光景，山园夜亦过。微风醒鸟梦，明月澹烟萝。露冷蛩声少，亭空树影多。此中得佳句，高咏向星河。
有感
作者：杨巍
朝代：明

一官白首滞边城，樗散浑多江海情。嗜酒那知囊里尽，寻僧数向寺中行。兵尘满眼全无策，吏隐何心浪得名。扬子十年犹未调，闭门空草太玄成。
望崆峒山
作者：杨巍
朝代：明

鼎湖龙去几千载，闻说轩辕尚有祠。春草应荒问道处，晓烟犹似炼丹时。谁登绝巘寻玄鹤，我梦阴崖采紫芝。若使长生真可得，山中早拜广成师。
望箕山怀许由
作者：杨巍
朝代：明

箕山栖隐处，逸驾接崆峒。孤冢悬云外，芳名落世中。圣朝犹不仕，潜德更何穷。余亦尘埃客，徒怀高士风。
李生寒士也有一牛代耕今毙矣诗以慰之
作者：杨巍
朝代：明

善贾不艺桑，巧宦不谋生。念尔蓬荜士，终岁勤躬耕。得牛若良仆，反视书剑轻。不忍服车轭，讵肯供牺牲。春日起农事，物命一夕倾。问喘属何人，扣角罢歌声。已荒长沮地，还伤田子情。存殁归冥数，物我由来平。何如舍此去，慷慨立功名。圣贤不务稼，独能享大烹。
村中大雪
作者：杨巍
朝代：明

雪意满林皋，寒深兴转豪。寻诗心独苦，访戴思多劳。雀堕梅枝亚，鹤盘松顶高。村家门尽掩，隔壁问香醪。
村中逢老人二绝句
作者：杨巍
朝代：明

八十村翁独倚门，子孙逃尽一身存。自言耕凿无筋力，朝夕充肠是草根。老人何事欲沾巾，不怨官家赋役频。手指门前桑枣地，已荒三十四回春。
村中逢老人二绝句·其一
作者：杨巍
朝代：明

八十村翁独倚门，子孙逃尽一身存。自言耕凿无筋力，朝夕充肠是草根。
村中逢老人二绝句·其二
作者：杨巍
朝代：明

老人何事欲沾巾，不怨官家赋役频。手指门前桑枣地，已荒三十四回春。
杨彬庵宪副因梁鸣泉宪长卜居真定作此赠之
作者：杨巍
朝代：明

一官十载尚飘蓬，买宅新来沱水东。价值半从朋辈借，生涯岂得世人同。藏书山凿几千窟，种药园开二百弓。我住沧洲路不远，他年访尔与梁鸿。
松林寺留别诸公和卫源方伯韵
作者：杨巍
朝代：明

窈窈山边寺，青青松树林。岂堪虚寂所，翻动别离心。日暮晋城远，云愁燕塞深。前途知己少，袖里有高吟。
柏林寺别王计部寺即李晋王葬所
作者：杨巍
朝代：明

园陵今作寺，秋草向沙陀。事叹千年往，人怜两度过。山川明霁雪，钟磬带烟萝。于此别知己，尊前意更多。
柏溪书屋二首
作者：杨巍
朝代：明

多才汉司马，高调谢临川。业在青山里，人来沧海边。论文惊琬琰，把酒向云烟。未遂卜居志，空歌伐木篇。入夏门长闭，为园道不疏。閒将流水引，梦与古人居。野鹤窥丸药，山精听读书。寻诗自来往，风起柳塘初。
柏溪书屋二首·其一
作者：杨巍
朝代：明

多才汉司马，高调谢临川。业在青山里，人来沧海边。论文惊琬琰，把酒向云烟。未遂卜居志，空歌伐木篇。
柏溪书屋二首·其二
作者：杨巍
朝代：明

入夏门长闭，为园道不疏。閒将流水引，梦与古人居。野鹤窥丸药，山精听读书。寻诗自来往，风起柳塘初。
柬张前溪大参
作者：杨巍
朝代：明

为问张平子，客怀近若何。悲秋心共苦，忧国鬓应皤。北岳云中树，桑乾霜后河。悬空寺里约，九日可相过。
栾城读吴川楼给事壁间诗次韵时川楼犹谪宦
作者：杨巍
朝代：明

青琐同袍友，知从此地眠。朝中传奏疏，客里见诗篇。大陆秋风急，长河夜雨连。赐环应见近，犹自著吟鞭。
桃花口
作者：杨巍
朝代：明

泊舟桃花口，不见桃花树。惟有捕鱼人，日暮放歌去。
梦游异境诗以纪之
作者：杨巍
朝代：明

天地有灵境，却于梦里游。人家皆古朴，风气绝温柔。不辨林中草，遥瞻云外楼。觉来叹尘世，落木忽惊秋。
次第和海洲翁韵效放翁体
作者：杨巍
朝代：明

日高犹未整襟裾，正是庄周梦蝶馀。扣户俄传七字律，得君胜读几年书。王门每羡悬车早，帝阙深惭启事疏。从此相将愚谷隐，浮名浮利不关予。隔户松风清到裾，诗来又是梦魂馀。重闻山水琴中调，更见龙蛇简上书。敢谓此心随地得，祗因多病与人疏。平生独爱王猷兴，踏雪还能一访予。归来烟雾满衣裾，回首乾坤一笑馀。酒熟灯前留客醉，诗成花下教儿书。当门但有青山在，览镜何妨白发疏。自信狂夫狂更好，因君潦倒总忘予。千古功名笑绝裾，岂知身外尽赢馀。百年长祝慈亲寿，一世不通宰相书。雪后潘舆肩亦稳，风前莱綵舞宁疏。细思子职那能尽，愿把周行数示予。谁遣秋风吹素裾，天教酷暑尽无馀。海乡省忆鲈鱼脍，岁事堪从大有书。自觉病怀才脱洒，更闻法网渐稀疏。与君共醉太平酒，街上群儿任笑予。平时感慨欲沾裾，况见前朝战伐馀。间道空留广武墓，危城犹壮鲁连书。愁来翻与酒杯好，老去更于剑术疏。莫向古今频堕泪，安期海上久招予。草色西园绿映裾，雨晴小阁景偏馀。穷如阮籍仍耽酒，愁过虞卿懒著书。向日鸟声何历乱，绕亭竹影自扶疏。静中忽得高人咏，世事无能可到予。相逢野老泪沾裾，久旱人贫岂有馀。百里祗存悬罄室，三春不见问农书。沟塍水涸因风尽，草木枝焦向日疏。惟愿皇天念民命，江湖无力枉愁予。老来无力曳长裾，卧病沧江廿载馀。马上岂能为顾盼，灯前长自检方书。乾坤万事终难了，农圃一生未是疏。春到舞雩心尚在，预呼童冠咏随予。几年江海接华裾，所吐珠玑总绪馀。黄叶翩翩都是景，别才落落不关书。归来方见宦情薄，晚节仍嫌诗律疏。漫道枯肠搜已尽，东坡佳句赵陈予。
次第和海洲翁韵效放翁体·其一
作者：杨巍
朝代：明

日高犹未整襟裾，正是庄周梦蝶馀。扣户俄传七字律，得君胜读几年书。王门每羡悬车早，帝阙深惭启事疏。从此相将愚谷隐，浮名浮利不关予。
次第和海洲翁韵效放翁体·其七
作者：杨巍
朝代：明

草色西园绿映裾，雨晴小阁景偏馀。穷如阮籍仍耽酒，愁过虞卿懒著书。向日鸟声何历乱，绕亭竹影自扶疏。静中忽得高人咏，世事无能可到予。
次第和海洲翁韵效放翁体·其三
作者：杨巍
朝代：明

归来烟雾满衣裾，回首乾坤一笑馀。酒熟灯前留客醉，诗成花下教儿书。当门但有青山在，览镜何妨白发疏。自信狂夫狂更好，因君潦倒总忘予。
次第和海洲翁韵效放翁体·其九
作者：杨巍
朝代：明

老来无力曳长裾，卧病沧江廿载馀。马上岂能为顾盼，灯前长自检方书。乾坤万事终难了，农圃一生未是疏。春到舞雩心尚在，预呼童冠咏随予。
次第和海洲翁韵效放翁体·其二
作者：杨巍
朝代：明

隔户松风清到裾，诗来又是梦魂馀。重闻山水琴中调，更见龙蛇简上书。敢谓此心随地得，祗因多病与人疏。平生独爱王猷兴，踏雪还能一访予。
次第和海洲翁韵效放翁体·其五
作者：杨巍
朝代：明

谁遣秋风吹素裾，天教酷暑尽无馀。海乡省忆鲈鱼脍，岁事堪从大有书。自觉病怀才脱洒，更闻法网渐稀疏。与君共醉太平酒，街上群儿任笑予。
次第和海洲翁韵效放翁体·其八
作者：杨巍
朝代：明

相逢野老泪沾裾，久旱人贫岂有馀。百里祗存悬罄室，三春不见问农书。沟塍水涸因风尽，草木枝焦向日疏。惟愿皇天念民命，江湖无力枉愁予。
次第和海洲翁韵效放翁体·其六
作者：杨巍
朝代：明

平时感慨欲沾裾，况见前朝战伐馀。间道空留广武墓，危城犹壮鲁连书。愁来翻与酒杯好，老去更于剑术疏。莫向古今频堕泪，安期海上久招予。
次第和海洲翁韵效放翁体·其十
作者：杨巍
朝代：明

几年江海接华裾，所吐珠玑总绪馀。黄叶翩翩都是景，别才落落不关书。归来方见宦情薄，晚节仍嫌诗律疏。漫道枯肠搜已尽，东坡佳句赵陈予。
次第和海洲翁韵效放翁体·其四
作者：杨巍
朝代：明

千古功名笑绝裾，岂知身外尽赢馀。百年长祝慈亲寿，一世不通宰相书。雪后潘舆肩亦稳，风前莱綵舞宁疏。细思子职那能尽，愿把周行数示予。
次韵答于谷山宗伯见怀四首
作者：杨巍
朝代：明

十里烟村一短筇，山僧野叟日相从。疏慵合向此中老，不问蓬莱若个峰。柴门松径已新开，旧日求羊亦不来。双鹤至今犹恋主，早晨放去夕飞回。南北风尘入梦惊，书生抵掌竞谈兵。古来豹略推黄石，却向缑山吹凤笙。莫理城南汶水船，于今诸塞起狼烟。已知宵旰劳明主，不记仙曹侍从年。
次韵答于谷山宗伯见怀四首·其一
作者：杨巍
朝代：明

十里烟村一短筇，山僧野叟日相从。疏慵合向此中老，不问蓬莱若个峰。
次韵答于谷山宗伯见怀四首·其三
作者：杨巍
朝代：明

南北风尘入梦惊，书生抵掌竞谈兵。古来豹略推黄石，却向缑山吹凤笙。
次韵答于谷山宗伯见怀四首·其二
作者：杨巍
朝代：明

柴门松径已新开，旧日求羊亦不来。双鹤至今犹恋主，早晨放去夕飞回。
次韵答于谷山宗伯见怀四首·其四
作者：杨巍
朝代：明

莫理城南汶水船，于今诸塞起狼烟。已知宵旰劳明主，不记仙曹侍从年。
武乡
作者：杨巍
朝代：明

万壑斜阳里，寥寥一县楼。所经多乱石，几处是平畴。甲岭雪长在，漳河冻不流。民生困已极，那忍更徵求。
死别离
作者：杨巍
朝代：明

生别在远道，思之令人老。白发倘相逢，犹足慰怀抱。死别向泉台，墓门何日开。岂无眼前人，思君痛难裁。生别如秋雁，春日或相见。相见既有时，肠亦不能断。死别卧荒郊，东逝水滔滔。思君如逝水，寤寐心为劳。
死别离·其一
作者：杨巍
朝代：明

生别在远道，思之令人老。白发倘相逢，犹足慰怀抱。死别向泉台，墓门何日开。岂无眼前人，思君痛难裁。
死别离·其二
作者：杨巍
朝代：明

生别如秋雁，春日或相见。相见既有时，肠亦不能断。死别卧荒郊，东逝水滔滔。思君如逝水，寤寐心为劳。
永寿道中
作者：杨巍
朝代：明

不知山县处，忽听午时鸡。城郭到方见，烟云看渐低。人疑勾漏令，地即武陵溪。正是花开日，香风趁马蹄。
汾州赠孔文谷先生二首
作者：杨巍
朝代：明

愧我栖栖客，得升贤者堂。早闻经济志，今见鬓毛苍。两汉看文体，终年入醉乡。田园开背郭，人拟辋川庄。早上万言书，曾传玉殿胪。才非时所用，心与道相符。注易山名卜，为农谷似愚。不因宾帝胄，事业讵能无。
汾州赠孔文谷先生二首·其一
作者：杨巍
朝代：明

愧我栖栖客，得升贤者堂。早闻经济志，今见鬓毛苍。两汉看文体，终年入醉乡。田园开背郭，人拟辋川庄。
汾州赠孔文谷先生二首·其二
作者：杨巍
朝代：明

早上万言书，曾传玉殿胪。才非时所用，心与道相符。注易山名卜，为农谷似愚。不因宾帝胄，事业讵能无。
沙涧驿逢刘参戎
作者：杨巍
朝代：明

风尘满目塞门间，愧我书生鬓欲斑。为问干戈何日定，不知江海几人还。河声暮绕沙边驿，雪色晴看天外山。全仗将军能破敌，莫令匹马近三关。
沽酒与吕山人话旧
作者：杨巍
朝代：明

前年酀？城，与君始相遇。慷慨夜深言，所期在远慕。闻君返故乡，干戈满道路。我亦抱沈痾，命危若朝露。还家无旧业，生事同流寓。薄田遍蒿莱，残书亦虫蛀。日夕卧空园，怀人望云树。岂知寥落所，君自远方顾。相别几岁时，相看忽若寤。橐中无黄金，鬓边色已素。既以感朋好，兼之悲世务。沧流不可回，蝉鸣日将暮。对酒且沉酣，万事有天数。
沽酒与吕山人话旧
作者：杨巍
朝代：明
体裁：古风

前年酀�城，与君始相遇。慷慨夜深言，所期在远慕。闻君返故乡，干戈满道路。我亦抱沈痾，命危若朝露。还家无旧业，生事同流寓。薄田遍蒿莱，残书亦虫蛀。日夕卧空园，怀人望云树。岂知寥落所，君自远方顾。相别几岁时，相看忽若寤。橐中无黄金，鬓边色已素。既以感朋好，兼之悲世务。沧流不可回，蝉鸣日将暮。对酒且沉酣，万事有天数。
沾化夜集感旧
作者：杨巍
朝代：明

别去忆多年，张灯惜此筵。故人嗟老矣，吾鬓亦苍然。雨响残秋地，城分不夜天。从今数来往，同种海西田。
海乡闻雁
作者：杨巍
朝代：明

平芜霜露合，孤雁尚南征。影落黄龙渚，声凄魏豹城。残云疑路断，新月似弦惊。十载关山北，曾伤故国情。
海日篇寿路莲浦兵宪
作者：杨巍
朝代：明

隐隐扶桑树，迢迢芙蓉城。旸谷万丈底，相传日所生。我游泰山登日观，俯看溟渤精灵变。桃花谷口鸡未啼，沃焦石边吐已半。火轮闪烁蓬莱宫，十二楼台元气中。蛟螭深藏海若泣，倏忽乾坤万象同。海上仙人安期子，平生变化亦如此。餐霞日坐阜乡亭，跨鹤时过之罘水。皇心恻隐世间人，命汝执符作帝臣。彤墀侍日月，紫塞扫风尘。风尘已净雁门道，日月犹光谏疏草。本是汉家太乙精，今为宋代龙图老。只今甲子无人知，红颜绿鬓映长眉。姓名已记御屏上，回首三山空复思。君不见海日升沉今亘古，君之勋名与日伍。
清明后一日刘通政过岭园
作者：杨巍
朝代：明

岭圃逢君夕，春风食尚寒。不言别后事，先问圣躬安。存殁悲诸老，去留任一官。云林最深处，相对酒杯宽。
游双山寺
作者：杨巍
朝代：明

绝顶谁开古佛堂，青山白日塞门傍。僧因禦敌不持戒，客为寻诗到上方。涧水远含天色碧，春花遍发石头香。坐谈未了西来意，下界征人报夕阳。
游善卷洞
作者：杨巍
朝代：明

五月吾来此，洞中凉似秋。问僧拓石刻，携去记曾游。
游大慧寺同李行人熹任计部铠罗廷评节汪山人渊赋
作者：杨巍
朝代：明

花垂萝洞口，树满碧云层。对境疑为梦，前身恐是僧。楼台依北阙，经论有南能。却恨相过晚，登临意不胜。
游灵岩寺
作者：杨巍
朝代：明

八十二翁长闭关，为寻知己到名山。岩头云走如迎客，谷口花开似解颜。钟磬声来天地外，楼台色入有无间。老僧欲我留诗句，松月满空鹤未还。
游王母宫四首
作者：杨巍
朝代：明

周朝八骏去不返，此地犹传王母宫。昔日瑶池作泾水，仙人元在有无中。草色泉声向晚多，故宫犹嵌碧山阿。门前飒飒松风起，似听当年黄竹歌。青鸟已无白鸟来，汉皇空筑集灵台。祗因王母曾临处，一树山桃对客开。曼倩空为洞冥记，四山半属野人家。长生自古谁能得，惟有苍松管岁华。
游王母宫四首·其一
作者：杨巍
朝代：明

周朝八骏去不返，此地犹传王母宫。昔日瑶池作泾水，仙人元在有无中。
游王母宫四首·其三
作者：杨巍
朝代：明

青鸟已无白鸟来，汉皇空筑集灵台。祗因王母曾临处，一树山桃对客开。
游王母宫四首·其二
作者：杨巍
朝代：明

草色泉声向晚多，故宫犹嵌碧山阿。门前飒飒松风起，似听当年黄竹歌。
游王母宫四首·其四
作者：杨巍
朝代：明

曼倩空为洞冥记，四山半属野人家。长生自古谁能得，惟有苍松管岁华。
漫翁诗
作者：杨巍
朝代：明

子美称漫郎，次山号漫叟。两公皆伟人，斯名传不朽。予本疏阔士，且与病为偶。性惟率其真，名不居其右。虽尝为文章，不习韩与柳。诗韵尚未谐，况能辨好丑。亦尝涉世故，世故良难剖。轨事与抡材，舛错恒八九。自信惟此心，得失两无有。所幸遂归来，惟与鹿豕友。耕也不知获，渔也不用笱。富贵若浮云，诗书成敝帚。于今年八十，万事空回首。茫茫视天地，未知谁长久。仍欲惜豹文，仍欲竞鸡口。纵得千载名，何如一杯酒。岁月自盈虚，吾生无誉咎。从此称漫翁，可并古人否。
焚龙涎香
作者：杨巍
朝代：明

夜静香烟入杳冥，草堂犹似带龙腥。不知何处鸣孤鹤，飞下窗前听道经。
独坐
作者：杨巍
朝代：明

亭空寒落叶，野近暮多云。何处鸣孤鹤，坐中怅独闻。
独坐
作者：杨巍
朝代：明

夙心厌烦扰，无事即羲皇。山入晓窗碧，风吹午院凉。
王义镇用麦饭
作者：杨巍
朝代：明

我过王义镇，白日掩柴荆。飒飒风沙起，凄凄鸟雀鸣。馆人供麦饭，黯色似藜羹。正此忧民瘼，一餐无限情。
王少尹祈雨有应
作者：杨巍
朝代：明

四月荒田苦未耕，谁从穷海问苍生。祗因少尹心如水，遂有甘霖夜满城。堪笑阴阳虚纵闭，岂知天地自和平。请君明日南郊望，遍野农歌杂颂声。
环县别计簿萧郎中
作者：杨巍
朝代：明

君来自庆阳，我先宿灵武。前路入沙碛，况为风雨阻。馆舍对层台，苍茫阅今古。愁云黯萧关，江声带鼙鼓。忆昔白衣士，谈笑恢疆土。君住泰山下，日夕吟梁甫。局蹐者何为，王事方靡盬。逢时树勋名，桑刘口不数。我鬓已刁骚，逝将寻巢父。山城无酒家，别悰觉其苦。
环县早行
作者：杨巍
朝代：明

边塞平无日，沧江未拟还。灯前梳白发，马上梦青山。薄曙群峰外，残星杳霭间。鸡鸣问何处，已过古萧关。
生老病死佛家以为四苦宋人又借此以诮权贵今反之为四绝句焉
作者：杨巍
朝代：明

无虑复何私，人皆孩视之。一啼并一笑，犹似未生时。甫看血气衰，百事一无为。白发茅檐下，从教日晷移。南北罢驱驰，闭门高卧时。不生又不灭，惟有达摩知。归去是便宜，蒙庄愤世词。人生如昼夜，此理不须推。
生老病死佛家以为四苦宋人又借此以诮权贵今反之为四绝句焉·其一
作者：杨巍
朝代：明

无虑复何私，人皆孩视之。一啼并一笑，犹似未生时。
生老病死佛家以为四苦宋人又借此以诮权贵今反之为四绝句焉·其三
作者：杨巍
朝代：明

南北罢驱驰，闭门高卧时。不生又不灭，惟有达摩知。
生老病死佛家以为四苦宋人又借此以诮权贵今反之为四绝句焉·其二
作者：杨巍
朝代：明

甫看血气衰，百事一无为。白发茅檐下，从教日晷移。
生老病死佛家以为四苦宋人又借此以诮权贵今反之为四绝句焉·其四
作者：杨巍
朝代：明

归去是便宜，蒙庄愤世词。人生如昼夜，此理不须推。
甬东篇
作者：杨巍
朝代：明

四明美山水，我闻已多年。八十二峰云，日夕带甬川。中有季真宅，松竹凌苍烟。高风与胜迹，万古光林泉。明时有吕子，逸气何飘然。虽在甬东住，未买甬东田。朅来游海内，声诗盛流传。山巾与野服，见者称贺仙。将欲寻瑶草，孤踪寄八埏。时人或未识，观我甬东篇。
田居柬李明府
作者：杨巍
朝代：明

自余解兵符，为农向桃岭。病馀犹荷锄，灌园初凿井。所赖明府贤，蝗飞不入境。木棉遍平冈，瓜蔓交野径。朝吹烟气合，日落山村静。时㩦妻子来，瞩此田中景。杂芳娱幽抱，寒虫满清听。往年亦此土，人与岁俱梗。感恩讵有涯，抚事宁无省。是时已秋敛，场圃家家整。烹鸡若罗珍，为黍当啖饼。闻君欲枉驾，老稚皆延颈。
田居柬李明府
作者：杨巍
朝代：明
体裁：古风

自余解兵符，为农向桃岭。病馀犹荷锄，灌园初凿井。所赖明府贤，蝗飞不入境。木棉遍平冈，瓜蔓交野径。朝吹烟气合，日落山村静。时携妻子来，瞩此田中景。杂芳娱幽抱，寒虫满清听。往年亦此土，人与岁俱梗。感恩讵有涯，抚事宁无省。是时已秋敛，场圃家家整。烹鸡若罗珍，为黍当啖饼。闻君欲枉驾，老稚皆延颈。
留东溪老友
作者：杨巍
朝代：明

海上兵戈正乱离，十家今有九家饥。老年朋友如兄弟，好在城中住几时。
病中喜雨
作者：杨巍
朝代：明

海国经年病，山堂少客过。平明看细雨，长日对垂萝。世事浑宜懒，生涯岂在多。老来厌兵甲，一洗望天河。
病中曹子见过
作者：杨巍
朝代：明

长日闭门卧，衰年懒读书。贫惟安所遇，道欲识其初。鹤迹山房满，松声药院疏。不因君问病，谁肯过吾庐。
病足自遣
作者：杨巍
朝代：明

仰卧长终日，空斋澹所思。何须穷海岳，祗贵得希夷。真性能无损，凡躯未足悲。文昌诗句好，身病是閒时。
登恒岳五首
作者：杨巍
朝代：明

恒岳来何所，正当北极中。早年闻胜迹，老我谒玄宫。雷雨流晴壑，松杉撼晚风。灵山瞻礼罢，怀古意无穷。南去临全晋，北来控朔方。千年形胜在，万壑松云凉。上界金银阙，悬崖薜荔房。乾坤回首处，冀野路苍苍。不览群山遍，宁知北岳尊。于今归圣代，自古障中原。日月递明晦，烟云互吐吞。秋高临瀚海，万里辨清浑。昔人巡狩地，风景有无殊。恍惚危峰堕，阴森古殿虚。夕阳岩五色，虎峪柏千株。依旧玄天月，泠泠照玉除。层崖独立处，万木秋风寒。水作玲珑听，山如菡萏看。卢敖元有杖，殷女尚留丹。宝箓肯相授，明朝即弃官。
登恒岳五首·其一
作者：杨巍
朝代：明

恒岳来何所，正当北极中。早年闻胜迹，老我谒玄宫。雷雨流晴壑，松杉撼晚风。灵山瞻礼罢，怀古意无穷。
登恒岳五首·其三
作者：杨巍
朝代：明

不览群山遍，宁知北岳尊。于今归圣代，自古障中原。日月递明晦，烟云互吐吞。秋高临瀚海，万里辨清浑。
登恒岳五首·其二
作者：杨巍
朝代：明

南去临全晋，北来控朔方。千年形胜在，万壑松云凉。上界金银阙，悬崖薜荔房。乾坤回首处，冀野路苍苍。
登恒岳五首·其五
作者：杨巍
朝代：明

层崖独立处，万木秋风寒。水作玲珑听，山如菡萏看。卢敖元有杖，殷女尚留丹。宝箓肯相授，明朝即弃官。
登恒岳五首·其四
作者：杨巍
朝代：明

昔人巡狩地，风景有无殊。恍惚危峰堕，阴森古殿虚。夕阳岩五色，虎峪柏千株。依旧玄天月，泠泠照玉除。
登新兴里黄台
作者：杨巍
朝代：明

台起县中央，登临意独伤。愁云连海暗，蔓草接天荒。几里无鸡犬，迎冬见雪霜。凭谁问民瘼，村落满斜阳。
登马谷山
作者：杨巍
朝代：明

平地突然出一峰，登临若立碧芙蓉。盘河水绕疑奔马，古洞云深见蛰龙。影落沧溟高气象，路经葭苇少行踪。老僧已许岩头住，为我先栽万个松。
盘陀晚行次韵二首
作者：杨巍
朝代：明

岁晚犹行役，山程带雪高。客愁双鬓改，国计此心劳。暗涧冰冲断，危峰天植牢。今宵应不寐，霜月满亭皋。雪后风兼起，山空路转寒。岂堪多病体，犹未歇征鞍。下驿灯来少，盘河夕渡难。海乡茅屋在，高卧羡袁安。
盘陀晚行次韵二首·其一
作者：杨巍
朝代：明

岁晚犹行役，山程带雪高。客愁双鬓改，国计此心劳。暗涧冰冲断，危峰天植牢。今宵应不寐，霜月满亭皋。
盘陀晚行次韵二首·其二
作者：杨巍
朝代：明

雪后风兼起，山空路转寒。岂堪多病体，犹未歇征鞍。下驿灯来少，盘河夕渡难。海乡茅屋在，高卧羡袁安。
石州陷后作四首
作者：杨巍
朝代：明

人与家齐坏，城空真若屠。百年无此变，万命亦何辜。天为冤魂黯，地将肝脑涂。夜深闻鬼哭，不独恨匈奴。石州古名郡，一日化为灰。敌骑岂飞到，城门不战开。腐儒终误国，盛世自多才。好用廉颇辈，空谈何补哉。世事料如此，吾民祸早婴。山川犹带血，草木亦吞声。白日鸢双下，危涂旅不行。凭谁诉真宰，徒尔痛苍生。自昔闻兵火，伤心在目前。生存犹堕泪，死去益堪怜。城垒酸风日，干戈积岁年。请缨还我辈，悔祸是皇天。
石州陷后作四首·其一
作者：杨巍
朝代：明

人与家齐坏，城空真若屠。百年无此变，万命亦何辜。天为冤魂黯，地将肝脑涂。夜深闻鬼哭，不独恨匈奴。
石州陷后作四首·其三
作者：杨巍
朝代：明

世事料如此，吾民祸早婴。山川犹带血，草木亦吞声。白日鸢双下，危涂旅不行。凭谁诉真宰，徒尔痛苍生。
石州陷后作四首·其二
作者：杨巍
朝代：明

石州古名郡，一日化为灰。敌骑岂飞到，城门不战开。腐儒终误国，盛世自多才。好用廉颇辈，空谈何补哉。
石州陷后作四首·其四
作者：杨巍
朝代：明

自昔闻兵火，伤心在目前。生存犹堕泪，死去益堪怜。城垒酸风日，干戈积岁年。请缨还我辈，悔祸是皇天。
示祈雨官吏
作者：杨巍
朝代：明

官吏闵民旱，祈祷意颇敦。六月仍不雨，四野净如髡。呼前告官吏，恐未究其源。自从前岁涝，秋禾无一根。正赋不能入，兼之工役繁。政令如水火，徵求到鸡豚。今日卖其子，明日复鬻孙。子孙已卖尽，里胥还扣门。守令犹不知，况能达至尊。人道良多舛，天心岂少恩。所贵修政事，及时救元元。爱人与节用，鲁叟非空言。
祁县赠阎漫川同年
作者：杨巍
朝代：明

吾兄乃达者，早岁向烟萝。世事今如此，浮名竟若何。人来光水少，田傍帻山多。醉后惟高枕，不闻种豆歌。
秋园杂兴
作者：杨巍
朝代：明

晚岁习禅寂，已无世上情。如何深夜里，犹自感秋声。天心元不动，寒暑自推移。独爱陶家酒，绝无宋玉悲。高林叶亦落，何况于蒿莱。怪尔岭头菊，迎霜尚未开。今年大雨水，家住九河边。不虑贫无食，翻思买钓船。荣枯观物理，万事总如斯。无虑复何遣，惟吟靖节诗。为问南归雁，徘徊恋稻梁。寒云几千里，何日到江乡。种麦此时节，阅耕原上田。衰年筋力少，惟执打牛鞭。结草为庐舍，人称安乐窝。秋风满天地，将柰此中何。向晚蛩声杂，凄凄篱落边。老夫方醉卧，魂梦绕钧天。一年惟此月，清比高人心。独坐小楼望，不知兴浅深。不见安期枣，已无邵氏瓜。岭桃才半熟，气味逼仙家。犹是仲秋月，菊花尚未然。故人念狂客，先送酒家钱。
秋园杂兴·其一
作者：杨巍
朝代：明

晚岁习禅寂，已无世上情。如何深夜里，犹自感秋声。
秋园杂兴·其七
作者：杨巍
朝代：明

种麦此时节，阅耕原上田。衰年筋力少，惟执打牛鞭。
秋园杂兴·其三
作者：杨巍
朝代：明

高林叶亦落，何况于蒿莱。怪尔岭头菊，迎霜尚未开。
秋园杂兴·其九
作者：杨巍
朝代：明

向晚蛩声杂，凄凄篱落边。老夫方醉卧，魂梦绕钧天。
秋园杂兴·其二
作者：杨巍
朝代：明

天心元不动，寒暑自推移。独爱陶家酒，绝无宋玉悲。
秋园杂兴·其五
作者：杨巍
朝代：明

荣枯观物理，万事总如斯。无虑复何遣，惟吟靖节诗。
秋园杂兴·其八
作者：杨巍
朝代：明

结草为庐舍，人称安乐窝。秋风满天地，将柰此中何。
秋园杂兴·其六
作者：杨巍
朝代：明

为问南归雁，徘徊恋稻梁。寒云几千里，何日到江乡。
秋园杂兴·其十
作者：杨巍
朝代：明

一年惟此月，清比高人心。独坐小楼望，不知兴浅深。
秋园杂兴·其十一
作者：杨巍
朝代：明

不见安期枣，已无邵氏瓜。岭桃才半熟，气味逼仙家。
秋园杂兴·其十二
作者：杨巍
朝代：明

犹是仲秋月，菊花尚未然。故人念狂客，先送酒家钱。
秋园杂兴·其四
作者：杨巍
朝代：明

今年大雨水，家住九河边。不虑贫无食，翻思买钓船。
秋日刘别驾偶过
作者：杨巍
朝代：明

近午犹高卧，小车说到门。披衣迎好客，问妇有清尊。市远盘餐少，秋深松菊繁。文章与出处，身外不须言。
秋日同孙参戎登阳和城楼
作者：杨巍
朝代：明

清秋白日映山川，远景平临古塞前。自得将军无战斗，不妨客子有诗篇。霜凝锦绣滩中树，风落琮琤石上泉。莫向燕南频极目，故园迢递海云边。
秋日同程张二丈登太原西城楼得天字
作者：杨巍
朝代：明

楼高秋色倍堪怜，共倚危栏夕照边。几处河山征战后，百年怀抱酒尊前。潇潇木落汾西地，黯黯云愁冀北天。此日吾侪同眺望，吟成梁甫各悽然。
秋日同谷司马游西河
作者：杨巍
朝代：明

风烟摇落九河秋，我辈携觞岂浪游。欲向古今穷故道，还从天地乞沧洲。沙凫暮有千群起，霜叶晴看两岸浮。纵使乘槎上银汉，何如此处老渔舟。
秋日寓塞上逢老母寿辰
作者：杨巍
朝代：明

怅望空垂泪，淹留岂为官。君亲情独苦，去住意俱难。野阔山云暮，风高塞草寒。几时拜家庆，莱彩一承欢。
秋日怀西石王宪副
作者：杨巍
朝代：明

塞上同游处，经秋不见君。酒杯谁共把，书札旷相闻。木落阴山雨，沙昏瀚海云。干戈仍未息，一倍惜离群。
秋日用韵酬刘广文
作者：杨巍
朝代：明

秋风骑马过云林，共有平生著作淫。潦倒我堪多病后，萧条君柰一毡深。闭门索句饶佳兴，罢酒论兵见壮心。出处无凭正愁思，可能裁和郢中音。
秋日登徐州延云楼
作者：杨巍
朝代：明

楼压秋城半入云，凭高四望楚天分。尊前木送千山色，槛外鸿飞大泽群。事去霸图俱落莫，怪来仙气尚氤氲。最怜西北长安远，白首回时忆圣君。
秋日登无棣古城呈谷司马
作者：杨巍
朝代：明

草色潇然遍野城，高秋登眺雍门情。丘墟那复论前代，变幻真堪笑此生。魏豹坟边四履尽，淮阴垒外九河平。古今俯仰元超忽，底事犹耽世上名。
秋日送华空尘还章丘
作者：杨巍
朝代：明

高秋红叶映柴关，几夜论诗杯酒间。别去故园明日是，寒花开遍女郎山。
秋日送吕二山人南游兼寄青州陈同年芝巘
作者：杨巍
朝代：明

秋风飒飒吹客衣，闻子明朝又南发。回首应瞻燕塞云，与谁共醉齐门月。齐门烟月不胜秋，诗句如珠何处投。感时可吊田文里，怀土休登海上楼。君家空楼渺何处，越峤鄞江岁云暮。满眼干戈归不得，逢人犹索空楼赋。身自飘零心自閒，几时重出穆陵关。若遇青州陈伯玉，为言憔悴欲归山。
秋日郊居二首
作者：杨巍
朝代：明

岭圃寡尘鞅，悽然秋日心。呼僮移野菊，留客醉霜林。落叶悲时序，浮名笑古今。静言思化理，世虑尽销沉。昨夜凉风至，转怜景物新。已苏多病体，况复少烟尘。岁稔登禾稼，秋高有蕨莼。潇然无一事，犹念未归人。
秋日郊居二首·其一
作者：杨巍
朝代：明

岭圃寡尘鞅，悽然秋日心。呼僮移野菊，留客醉霜林。落叶悲时序，浮名笑古今。静言思化理，世虑尽销沉。
秋日郊居二首·其二
作者：杨巍
朝代：明

昨夜凉风至，转怜景物新。已苏多病体，况复少烟尘。岁稔登禾稼，秋高有蕨莼。潇然无一事，犹念未归人。
秋日閒居三首
作者：杨巍
朝代：明

笑我起居处，寥寥一竹床。长贫谙性命，多病识行藏。地与红尘远，秋怜白日凉。山僧久不至，木落井西堂。漫道无生理，秋天亦苦予。倩人斸药品，伐木结寒庐。酒采菊花酿，唫收桐叶书。所欢遂閒散，名利将焉如。荒径无人到，柴门带晚霞。不知身抱病，且喜菊开花。买鹤供诗料，鬻书送酒家。秋来禾黍熟，垂老此生涯。
秋日閒居三首·其一
作者：杨巍
朝代：明

笑我起居处，寥寥一竹床。长贫谙性命，多病识行藏。地与红尘远，秋怜白日凉。山僧久不至，木落井西堂。